STJERNE 

August  1976, 

125.  årgang,  Nummer  8 


.r 


STJERNE 

Organ  for  JESU  KRISTI  KIRKE 
AF    SIDSTE    DAGES    HELLIGE 


August  1976, 

125.  årgang,  Nummer  8 

Det  øverste  Præsidentskab 

Spencer  W.  Kimball 
N.  Eldon  Tanner 
Marion  G.  Romney 


De  Tolvs  råd 

Ezra  Taft  Benson 
Mark  E.  Petersen 
Delbert  L.  Stapley 
LeGrand  Richards 


Thomas  S.  Monson 
Boyd  K.  Packer 
Marvin  J.  Ashton 
Bruce  R.  McConkie 


Howard  W.  Hunter     L.  Tom  Perry 
Gordon  B.  Hinckley   David  B.  Haight 

Rådgivende  komité 

Howard  W.  Hunter,  David  B.  Haight 
Robert  D.  Hales,  O.  Leslie  Stone 

Redaktør  af  kirkens  magasiner 

Dean  L.  Larsen 

International  Magazines  redaktion 

Larry  A.  Hiller,  chefredaktør 
Carol  Larsen,  medredaktør 
Roger  Gylling,  designer 

Den  danske  Stjernes  redaktion 

Jørgen  Ljungstrøm,  Translation  Services 
Vodroffsvej  7,  DK  1900  København  V 
Peter  Berkhahn,  Nyt  om  Kirken 
Porthstr.  5-7,  D-6000  Frankfurt/Main  50 
Harry  Bohler,  layout 


Tryk 

Paul  Giese  KG, 


Offenbach/Main 


Korrespondenter 

Københavns  Stav: 

Den  danske  Mission: 


Abonnement 

Tegnes  gennem  wards/grensrepræsen- 
tanten:  12  numre  dkr.  39,00 
Nævnte  priser  er  incl.  moms  og  porto. 
Betaling  over  giro  3120988  til  Distributions 
Centret,  Smedevangen  9,  3540  Lynge. 
United  States  and  Canada:  $  6.00  " 
(surface  mail) 

©  1976  by  the  Corporation  of  the  Presi- 
dent  of  The  Church  of  Jesus  Christ  of 
Latter-day  Saints.  All  rights  reserved. 


INDHOLDFORTEGNELSE 

Bøn  er  nøglen.  Af  Præsident  Marion  G.  Romney 1 

Ældste  David  B.  Haight  kaldet  til  De  tolvs  Råd.  Af  Jay  Todd  5 

Hvorfor  Herren  indførte  bøn.  Af  Ældste  Bruce  R.  McConkie  . .  7 

Den  glade  tiendebetaler.  Af  Alice  Stratton 13 

Bare  for  sjov 15 

Morgenrødens  ø.  Af  Joan  Andre  Moore 16 

For  evigt  venner   19 

Bøn  och  Profeten  Joseph.  Af  Truman  G.  Madsen 21 

Hvorfor  lignede  Cathy  mig  ikke?  Af  Jane  P.  Covey 26 

Tilskyndelse  til  faste.  Af  Frank  Aydelotte 27 

Prioriteter  i  ædel  stræben.  Af  Janath  R.  Cannon  28 

Bønnen  —  en  livsbetingelse.  Bo  G.  Wennerlund 30 


Budskab  fra  Det  øverste  Præsidentskab 


AF  PRÆSIDENT 
MARION  G.  ROMNEY 


BØN  ER  NØGLEN 


Fornylig   var   der   én,    som    stillede     Som  sådanne  har  vi  mulighed  for  at 


spørgsmålet  „Hvorfor  skal  vi  bede?" 
Vi  bør  bede,  fordi  bøn  er  uundværlig, 
hvis  vi  skal  nå  det  egentlige  formål 
med  tilværelsen.  Vi  er  Guds   børn. 


nå  hans  fuldkommenhed.  Frelseren 
selv  inspirerede  os  til  at  have  det  håb, 
da  han  sagde: 

„Derfor  ønsker  jeg,  at  I   skal  være 
fuldkomne,    ligesom   jeg    eller  jeres 
Fader,  som  er  i  himlen  er  fuldkom- 
men." (3.  Nephi  12:48) 
Ingen  vil  nogensinde  nå  en  sådan  fuld- 


i 


.-.       K 


kommenhed,  medmindre  han  vejledes 
dertil  af  ham,  som  er  fuldkommen.  Og 
vejledning  fra  ham  kan  kun  opnås  gen- 
nem bøn.  I  vores  stræben  opad  er  den 
jordiske  tilværelse,  som  vi  nu  gen- 
nemlever, et  nødvendigt  led.  For  at 
opnå  fuldkommenhed  måtte  vi  forlade 
vort  hjem  i  forudtilværelsen  og  komme 
til  jorden.  Under  denne  overførsel 
blev  et  slør  trukket  for  vore  åndelige 
øjne,  og  mindet  om  vor  forudtilværel- 
se  blev  slettet.  I  Edens  Have  gav  Gud 
os  vor  moralske  handlefrihed  og  efter- 
lod os  til  os  selv  midt  mellem  det  gode 
og  det  onde  for  at  blive  prøvet  —  for 
at  konstatere,  om  vi  ved  at  leve  ved 
tro  ville  leve  op  til  vore  muligheder  ved 
at  „gøre  alt,  hvad  Herren,  deres  Gud, 
vil  befale  dem"  (Abraham  3:25). 


Den  første  instruktion  Herren  gav 
Adam  og  Eva  efter  at  de  var  blevet 
udstødt  af  Edens  Have,  var  at  bede. 
(Se  Moses  5: 5) 

Under    sin     jordiske     mission     for- 
kyndte  Jesus,    ,,at   de    altid    skulle 
bede"  (Lukas  18:1). 
Til    den    nephitiske    mængde   sagde 
han:   ,,l  skal  altid  bede  til  Faderen  i 
mit  navn" (3.  Nephi  18:19). 
I  denne  sidste  forvaltning  sagde  Her- 
ren, to  år  før  kirken  blev  organiseret, 
i  en  åbenbaring  til  profeten  Joseph: 
„Bed  altid,  så  du  må  vinde  sejr,  ja, 
så  du  kan  overvinde  Satan  og  slippe 
ud  af  hænderne  på  Satans  tjenere,  der 
understøtter     hans      værk"      (L.&P. 
10:5). 

Senere  tilføjede  han : 
„Hvad  jeg  siger  til  en,  siger  jeg  til 
alle.  Bed  altid,  at  den  onde  ikke  skal 
få  magt  over  jer  og  flytte  jer  bort  fra 
jeres  plads"  (L.&P.  93:49). 
Jareds    broders    oplevelse    dramati- 
serer det  alvorlige  ved  at  overtræde 
befalingen  om  at  bede. 
Fra    Babelstårnet    førte    Herren    den 
jareditiske  koloni  til  kysten,  hvor  de 
„boede  i  telte"  i  fireår. 
„Og  .  .  .  ved  slutningen  af  det  fjerde 
år .  .  .  kom  Herren  igen  til  Jareds  bro- 
der, og  han  stod  i  en  sky  og  talte  med 
ham.  Og  Herren  talte  med  Jareds  bro- 
der i  tre  timer  og  revsede  ham,  fordi 
han  havde  glemt  at  påkalde  Herrens 
navn. 

Og  Jareds  broder  angrede  det  onde, 
som  han  havde  gjort,  og  påkaldte  Her- 
rens navn  for  sine  brødre,  som  var 
med  ham;  Og  Herren  sagde  til  ham: 
Jeg  vil  tilgive  dig  og  dine  brødre 
jeres  synder,  men  I  skal  ikke  synde 
mere;  thi  I  skal  ihukomme,  at  min 
Ånd  ikke  altid  vil  trættes  med  men- 
nesket; om  I  derfor  vi  I  synde,  til  målet 
er  fuldt,  vil  I  blive  udstødt  fra  Guds 
nærhed."(Ether2:13-15) 
Den  synd,  som  han  var  skyldig  i,  var 
at  undlade  at  bede. 

De  foregående  skriftsteder  giver  til- 
strækkelig grund  til,  at  vi  bør  bede. 
Der  synes  ikke  at  være  nogen    be- 
grænsning for,  hvornår  og  hvad  vi  skal 
bede  om. 

lad  i  alle  ting  jeres  ønsker  kom- 
me frem  for  Gud,  idet  I  beder  og  bøn- 
falder under  taksigelse"  (Fil .  4 : 6). 
,,.  .  .  Råb  til  ham  om  nåde,  thi  han 
har  magt  til  at  frelse.  . . 


Bed  til  ham,  når  I  er  i  marken,  ja  for 

alle  jeres  hjorde. 

Bed   til   ham   hjemme,   ja,    for   hele 

jeres  hus,  både  morgen,  middag  og 

aften. 

Ja,  bed  til  ham  mod  jeres  fjenders 

magt. 

Ja,  bed  til  ham  imod  djævelen,  som  er 

en  fjende  af  al  retfærdighed . 

Bed  til  ham  for  markens  afgrøder,  at 

I  må  have  held  med  dem  .  .  . 

Men  dette  er  ikke  alt;  I  må  udøse  jeres 

sjæl    i    lønkammeret   og    på    lønlige 

steder  og  i  ørkenen. 

Ja,  og  når  I  ikke  råber  til  Herren,  lad 

da  hjertet  være  fyldt  og  opløftet  i  bøn 

til  ham  bestandigt  for  jeres  velfærd  og 

ligeledes  for  deres  velfærd,  som  er 

omkring    jer."    (Alma    34:18,    20-24, 

26-27) 

„Bed  altid  til  Faderen  i   mit  navn   i 

jeres  familie,  så  jeres  hustruer  og  børn 

må  blive  velsignet"  (3.  Nephi  18:21). 

Bed  lydeligt  så  vel  som  i  hjertet,  ja, 
for  verden  så  vel  som  i  løndom,  for 
alles  øjne  så  vel  som  i  enrum"  (L.&P. 
19:28). 

„Påkald  Herren,  at  hans  rige  må  have 
fremgang  på  jorden,  at  dens  indbyg- 
gere må  modtage  det  og  berede  sig  for 
den  dag,  som  skal  komme,  da  Men- 
neskesønnen skal  komme  ned  fra  him- 
len, iført  sin  herligheds  glans,  for  at 
møde  Guds  rige,  der  er  oprettet  på 
jorden. 

Må  Guds  rige  derfor  have  fremgang, 
så  Himmerigets  rige  må  komme,  og 
du,  o  Gud,  må  blive  herliggjort  som  i 
himlen  så  og  på  jorden,  og  dine  fjen- 
der underlagt  dig;  thi  din  er  æren  og 
herligheden  i  evighed.  Amen" 
(L.&P.  65:5-6). 

Bønnen  er  den   nøgle,  der  oplukker 
døren  til  samkvem  med  Guddommen. 
"Se",  sagde  Herren,  "jeg  står  fordøren 
og  banker;  om  nogen  hører  min  røst 
og  åbner  døren,  da  vil  jeg  gå  ind  til 
ham  og  holde  nadver  med  ham,  og 
han  med  mig"(Johs.  Ab.  3:20). 
Et  lignende  løfte,  som  Jesus  gav  til 
nephiterne,  er  dette: 
„Hvad  I  beder  Faderen  om  i  mit  navn, 
som  er  ret,  og  tror,  I  skal  få  det,  se, 
det  skal  gives  jer"  (3.   Nephi   18:20. 
Fremhævelse  tilføjet). 
Til  os  i  denne  den  sidste  forvaltning 
er  løftet  givet  således: 


„Hvad  som  helst  I  beder  Faderen  om  i 
mit  navn,  som  er  gavnligt  for  jer,  det 
skal  gives  jer"  (L.&P.  88:64.  Frem- 
hævelse tilføjet). 

De  hellige  optegnelser  er  fulde  af 
beviser  på,  at  sådanne  løfter  er  blevet 
opfyldt. 

Bøn  medførte  tilgivelse  af  synder  for 
Enos(se  Enos4-5). 

Alma's  bønner  forårsagede,  at  en 
engel  blev  sendt  til  hans  søn  Alma, 
for  at  denne  kunne  omvende  sig  (se 
Mosiah  27:14). 

Bøn  fik  Faderen  og  Sønnen  til  at 
besøge  profeten  Joseph  Smith.  (Se 
Joseph  Smith  2:14-17). 
Det  er  ikke  enhver  bøn,  der  bringer 
et  dramatisk  svar,  men  enhver  oprigtig 
og  ærlig  bøn  bliver  hørt  og  besvaret  af 
Herrens  Ånd. 

Den  måde,  hvorpå  svar  på  bønner 
oftest  kommer,  blev  antydet  af  Herren 
da  han  sagde  til  Oliver  Cowdery: 
„Sandelig,  sandelig  siger  jeg  dig,  at 
dersom  du  ønsker  mere  vidnesbyrd, 
så  kom  den  nat  i  hu,  da  du  råbte  til 
mig  i  dit  hjerte  for  at  få  sandheden  om 
disse  ting  at  vide. 

Gød  jeg  ikke  fred  i  din  sjæl  med  hen- 
blik på  denne  sag?  Hvad  større  vid- 
nesbyrd kan  du  have  end  Guds  vid- 
nesbyrd?" (L.&P.  6:22,  23) 
Til  alle  os  i  denne  sidste  forvaltning 
har  Herren  givet  det  løfte,  at  „dersom 
I  beder,  skal  I  få,  bank  på,  så  skal  der 
lukkes  op  for  jer".  I  syv  forskellige 
åbenbaringer  gentager  Herren  dette 
løfte  mundtligt  —  L.&P.  6:5,  11:5, 
12:5,14:5,49:26,66:9,75:27. 
I  L.&P.  88:62-64  siger  han  yder- 
ligere: 

„Og  atter,  sandelig  siger  jeg  jer,  mine 
venner,  at  jeg  giver  jer  disse  ord  til  at 
overveje  i  jeres  hjerter  med  den  befa- 
ling, som  jeg  giver  jer,  at  I  skal  kalde 
på  mig,  medens  jeg  er  nær. 
Hold  jer  nær  til  mig,  og  jeg  vil  holde 
mig  nær  til  jer.  Søg  mig  flittigt,  så 
skal  I  finde  mig,  bed,  og  I  skal  få,  bank 
på,  så  skal  der  lukkes  op  for  jer. 
Hvad  som  helst  I  beder  Faderen  om  i 
mit  navn,  som  er  gavnligt  for  jer,  det 
skal  gives  jer." 

Om  sandheden  af  disse  løfter  bærer 
jeg  mit  eget  vidnesbyrd.  Jeg  ved,  de  er 
sande. 

Jeg  ved,  at  bønner  bliver  besvaret. 
Ligesom  Nephi  i  gamle  dage  blev  jeg 


født  af  „retskafne"  forældre.  Tidligt  i 
min  barndom  blev  jeg  optrænet  til  at 
knæle  ved  min  seng  morgen  og  aften 
hverdag  og  takke  min  himmelske  Fa- 
derfor hans  velsignelser  og  bede  ham 
om  fortsat  vejledning  og  beskyttelse. 
Den  fremgangsmåde  er  jeg  vedblevet 
med  gennem  årene. 
Som  svar  på  mine  bønner  som  barn, 
fandt  jeg  mit  bortblevne  legetøj;  som 
ung  blev  jeg  som  svar  på  bøn  ført  til 
køer,  der  var  blevet  borte  i  tykningen. 
Jeg  kender  den  følelse,  som  Herren 
taler  om  i  sit  budskab  til  Oliver 
Cowdery : 

„Gød  jeg  ikke  fred  i  din  sjæl  med  hen- 
blik på  denne  sag?"  (L.&P.  6 :  23) 
Og  da  han  videre  sagde: 
„Men  se,  jeg  siger  dig:  Du  må  ud- 
tænke det  i  dit  eget  sind,  og  da  må 
du  adspørge  mig,  om  det  er  rigtig; 
og  dersom  det  er  rigtigt,  vil  jeg  be- 
virke, at  dit  hjerte  brænder  i  dig,  og 
derved  skal  du  fornemme,  at  det  er  rig- 
tigt. 

Men  er  det  ikke  rigtigt,  skal  du  ikke 
have  sådan  følelse,  men  dine  tanker 
skal  være  så  uklare,  at  du  glemmer 
det,  der  var  urigtigt. "(L.&P.  9:8-9) 
Jeg  ved,  hvad  Enos  mente,  da  han 
sagde:  „Da  kom  Herrens  røst  igen 
til  mig".  (Enos.  10)  På  den  måde  har 
jeg  sætning  for  sætning  modtaget 
svar  på  mine  bønner. 
Jeg  har  været  vidne  til  opfyldelse  af 
Herrens  løfte,  at  „De,  som  i  tro  be- 
der .  .  .  skal  uddrive  djævle,  helbrede 
de  syge,  gengive  de  blinde  deres  syn, 
få  de  døve  til  at  høre,  de  stumme  til 
at  tale  og  de  lamme  til  at  gå."  (L.&P. 
35:9) 

Jeg  har  sat  Moronis  løfte  på  prøve,  og 
som  svar  på  mine  bønner  har  jeg  mod- 
taget et  guddommeligt  vidnesbyrd 
om,  at  Mormons  Bog  er  ægte.  Jeg 
ved  også,  at  ved  at  bede  „af  oprigtigt 
hjerte  og  med  fast  fortsæt,  samt  med 
tro  på  Kristus",  kan  man  „gennem 
den  Helligånds  kraft"  modtage  kund- 
skab om  „sandheden  i  alle  ting".  (Se 
Moroni  10:4-5) 

Jeg  bærer  mit  personlige  hellige  vid- 
nesbyrd om,  at  bøn  er  den  nøgle,  der 
åbner  døren  til  samkvem  med  Gud- 
dommen. 


Ældste  David  B.  Haight 
kaldet  til  De  tolvs  Råd 


AFJAYTODD 

Administrerende  redaktør  af 
„Ensign" 


Ældste  David  B.  Haight,  assistent 
til  De  tolvs  Råd  gennem  de  sidste 
seks  år,  er  af  præsident  Spencer  W. 
Kimball  kaldet  til  De  tolvs  Råd. 
Han  skal  indtage  den  plads,  som  blev 
ledig  ved  ældste  Hugh  B.  Browns 
død  fornylig. 

Ordineringen  af  ældste  Haight  til  det 
hellige  apostelskab  fandt  sted  torsdag 
den  8.  januar  i  Salt  Lake  templet  om- 
trent fem  uger  efter  ældste  Browns 
død  den  2.  december  1975. 
Skønt  født  og  opvokset  i  Idaho  har  det 
nye  medlem  af  De  Tolv  tilbragt  det 
meste  af  sit  liv  i  Californien,  hvor 
han  blev  kendt  i  forretnings-,  sam- 
funds- og  kirkekredse  for  sin  impone- 
rende forståelse  af  mennesker  og  evne 
til  at  lede,  samt  for  sin  dygtighed  som 
administrator. 

Siden  sin  kaldelse  den  6.  april  1970  til 
tjeneste  som  assistent  til  De  tolvs 
Råd,  har  ældste  Haight  rejst  overalt 
i  kirken  jævnfør  sine  ugentlige  kon- 
ferenceopgaver og  er  blevet  respekte- 
ret og  elsket  for  sin  evne  til  at  belære 
præstedømmeledere  i  udførelsen  af 
deres  kald. 

„Jeg  er,  hvad  man  kalder  en  organisa- 
tions-mand. Jeg  interesserer  mig  for, 
at  vores  folk  —  alle  vore  medlem- 
mer —  kommer  til  at  forstå  deres 
vigtige  rolle  ved  opbygningen  af  Guds 
rige.  Når  jeg  tager  til  en  stavskonfe- 
rence,  er  mit  første  mål  at  prøve  at 
hjælpe  lederne  til  at  forstå,  hvor  vigtig 
deres  lederskabsrolle  er.  Jeg  er  den 
slags  menneske,  som  er  glad  for  at 
benytte  en  tavle,  lige  fra  det  øjeblik 
jeg  påbegynder  mødet  med  stavspræ- 
sidentskabet,  højrådet  og  biskopper- 
ne, og  til  mødet  afsluttes.  Vi  taler  en 
hel  masse  sammen.  Jeg  prøver  at  lade 
dem  forstå,  hvor  logisk  og  effektiv  kir- 
kens organisation  i  virkeligheden  er 
—  og  hvordan  den  vil  påvirke  med- 
lemmernes tilværelse,  hvis  de  vil  gøre 
det,  som  Det  øverste  Præsidentskab 
beder  om  og  organiserer  sig  på  den 


måde,  som  kirken  foreslår  det.  Jeg  er 
glad  for  at  hjælpe  andre  til  at  forstå  og 
se,  hvordan  alting  falder  på  plads  — 
hvor  skønt  det  falder  på  plads  —  og 
hvordan  det  vil  fungere  til  velsignelse 
for  medlemmerne,  når  de  organiseres 
på  rette  vis  og  derpå  udfører  deres 
opgaver." 

Når  sådanne  stimulerende  konferencer 
er  forbi,  vender  ældste  Haight  tilbage 
til  kirkens  hovedkvarter  og  sin  fami- 
lie. Han  og  hans  hustru,  str.  Ruby 
Haight,  kan  fejre  deres  seksogfyrrety- 
vende  bryllupsdag  i  år  og  er  forældre 
til  tre  gifte  børn:  Mrs  Jon  M.  (Karen) 
Huntsman  fra  Salt  Lake  City, 
David  B.  Haight,  jr.  fra  Menlo 
Park,  California,  og  Robert  P. 
Haight  fra  Sandy,  Utah.  „Jeg  har  en 
søn,  der  er  biskop",  siger  ældste 
Haight,  „og  jeg  holder  af  at  ringe  til 
Robert  og  sige:  ,Hvad  får  du  tiden 
til  at  gå  med,  biskop?'  Så  vil  han 
måske  sige:  ,Jo,  der  er  det  og  det  at 
gøre  i  wardet',  og  så  siger  jeg:  ,Men 
husk,  min  dreng,  kirken  forventer,  at 
du  laderdin  familie  komme  først'. 
Jeg  har  ofte  sagt  til  vore  ledere:  ,Du 
vil  måske  blive  en  storartet  biskop 
eller  stavspræsident  og  miste  nogle 
medlemmer  af  din  familie,  fordi  du 
forsømmer  dem.  Der  var  endog  en 
profet,  der  talte  om  det,  ved  du  nok: 
Jngen  succes  kan  erstatte  fiasko  i 
hjemmet'.  Det  er  så  sandt,  som  det 
er  sagt.  Som  ledere  og  medlemmer  må 
vi  alle  lære,  hvad  vor  rolle  og  vort 
ansvar  er  —  i  vore  familier  og  i  kirken 
—  og  sørge  for  at  kombinere  dem, 
så  de  kan  blive  til  velsignelse  for  os 
selv  og  andre. 

Det  minder  mig  om  det  andet,  som 
jeg  prøver  at  gøre,  når  jeg  træffer  og 
arbejder  med  andre  mennesker.  Jeg 
elsker  at  prøve  at  hjælpe  mennesker 
til  at  forstå,  hvad  livet  bringer,  når  de 
holder  op  med  at  bekymre  sig  om  sig 
selv  og  istedet  interesserer  sig  for 
andre  og  hjælpe  dem.  Jeg  har  altid 


holdt  af  en  udtalelse,  som  Ralph 
Emerson  +  kom  med:  „Ringe  og 
juveler  er  ikke  gaver  men  kun  und- 
skyldninger for  gaver".  Den  eneste 
virkelig  værdifulde  gaveeren  del  af  én 
selv.  Tjeneste  over  for  andre  er  en 
permanent  del  af  evangeliet.  For  mig 
blev  det  så  smukt  forkyndt  af  Frel- 
seren, da  han  besvarede  spørgsmålet 
om,  hvad  der  var  den  største  lov. 
Nogle  lærde  siger,  at  jøderne  havde 
613  love  og  regulativer,  som  styrede 
deres  tilværelse-  hvordan  de  skulle 
så,  høste,  rense,  vaske  deres  grøntsa- 
ger osv.  Og  midt  i  alt  dette  spurgte 
de  Frelseren:  , Hvilket  af  budene  er  det 
største?'  Og  han  skar  lige  gennem 
alle  deres  småtterier  og  sagde:  ,Det 
første  og  største  af  alle  budene  er  at 
elske  Herren,  og  det  andet  er  lige  så 
vigtigt,  at  elske  din  næste'  (Se  Matt. 
22:35-40).  Ser  I,  hele  denne  indstilling 
fostrer  tjeneste.  Hvis  I  elsker  Herren, 
vil  I  være  interesseret  i  hans  gerning 
og  i  dens  succes.  Hvis  I  elsker  jeres 
næste,  vil  I  være  interesseret  i  jeres 
næste,  jeres  venner,  jeres  omgangs- 
kreds, jeres  mand,  jeres  kone,  jeres 
børn  —  og  hvis  I  interesserer  jer  for 
dem,  så  bringer  det  tjeneste  ind  i 
billedet.  Hvorfor?  Fordi  I  vil  gøre 
noget  for  dem.  Så  Herren  har  sim- 
pelthen indbygget  tjeneste  i  hele 
planen!" 

Noget  af  det  mest  slående  ved  dette 
nye  rådsmedlems  karakter  er,  at  disse 
følelser  og  idéer,  som  han  så  let  og 
naturligt  giver  udtryk  for,  på  dette 
tidspunkt  af  sit  liv  er  langt  mere  end 
blot  idéer  hos  ham.  Han  er  nu  niogtres 
år  og  kommer  til  denne  nye  kaldelse 
efter  et  liv,  hvor  han  har  næret  og 
plejet  evangeliets  principper  i  mange 
forskellige  omgivelser  og  på  mange 
forskellige  steder.  Når  han  på  sin  var- 
me    og     ligefremme     måde     siger: 

+  )  Ralph  Waldo  Emerson,  ameri- 
kansk digter  (1803-82) 


,, Evangeliet  virker;  jeg  siger  jer,  at 
det  virker",  så  ved  tilhøreren,  at  han 
talerud  fra  erfaring. 
Den  erfaring  er  meget  forskelligar- 
tet. Han  blev  født  i  Oakley  i  staten 
Idaho  den  9.  september  1906  og  vok- 
sede op  i  den  lille  landsby.  Hans  bed- 
stefar var  stavspræsident  for  Cassia 
Idaho  stav,  og  hans  far  (som  døde,  da 
ældste  Haight  var  ni  år  gammel),  var 
byens  bankmand,  senator  for  staten 
Idaho,  og  biskop.  I  sine  unge  dage  fik 
David  Haight  lov  til  at  undervise,  så 
han  kunne  tjene  til  sine  egne  studier. 
Han  fik  handelseksamen  som  toog- 
tyveårig  fra  Utah  State  University. 
To  år  senere  ægtede  han  Ruby  Ol- 
son,  og  sammen  kørte  de  til  Califor- 
nia,  hvor  han  skulle  bestyre  en  ny  af- 
deling af  et  stormagasin. 
Størstedelen  af  sit  liv  har  han  været 
beskæftiget  i  forretningsverdenen. 
Fire  år  senere  vendte  han  tilbage  til 
klippebjergene  for  at  bestyre  en 
forretning  i  Salt  Lake  City,  men  se- 
nere flyttede  han  til  en  stor  kædefor- 
retning, i  hvis  tjeneste  han  fik  ledelsen 
af  25  forretninger  i  San  Diego, 
California.  Derefter  flyttede  han 
til  Oakland  i  det  nordligste  Cali- 
fornia for  at  virke  som  distriktsbe- 
styrer.  Alt  dette  blev  imidlertid  af- 
brudt af  anden  verdenskrig.  Under 
krigen  steg  han  i  officersgraderne  til 
kaptajn  i  flåden  med  ansvar  for  forsy- 
ningen af  tropperne  i  Sydhavet.  Hans 
tjeneste  skaffede  ham  stor  personlig 
og  officiel  militær  anerkendelse.  Efter 
krigen  kom  han  tilbage  til  sit  gamle 
firma  som  leder  af  165  forretninger 
og  tusinder  af  ansatte  i  Chicago- 
området. I  1951  besluttede  han  som 
45-årig  at  blive  selvstændig  og  købte 
adskillige  isenkramforretninger  i  Palo 
Alto  i  California. 

I  California  blev  han  kaldet  til 
stavspræsident  og,  mens  han  stadig 
var  det,  opfordret  til  at  lade  sig  op- 
stille til  byrådet.  Det  førte  til  to 
perioder  som  borgmester  i  Palo 
Alto,  til  en  stilling  som  leder  af 
hospitalet  ved  Stanford  Universitetet 
i  byen  og  til  adskillige  andre  tillids- 
hverv. 

Efter  nu  at  have  prøvet  sine  evange- 
liske tanker  under  mange  forhold,  var 
ældste  Haight  nu  parat  til  at  hjælpe 
andre  til  lige  så  stor  succes:  præsi- 


dent David  O.  McKay  kaldte  ham 
til  at  tjene  som  præsident  for  den 
skotske  mission.  Efter  dette  tjente 
han  som  medlem  af  The  Priesthood 
Missionary  Committee  og  derefter 
som  regionalrepræsentant  for  De 
Tolv,  før  han  i  1970  blev  kaldet  til  at 
tjene  som  assistent  til  De  Tolv.  På 
dette  tidspunkt  flyttede  han  til  Provo 
i  Utah,  hvor  han  i  tre  år  virkede  som 
assistent  til  præsident  Ernest  L. 
Wilkinson  ved  Brigham  Young 
University,  hvor  han  først  og  frem- 
mest var  beskæftiget  med  at  opbygge 
skolens  vellykkede  uddannelsesfond 
(Legater). 

Hans  kaldelse  som  apostel  kom  ved 
to-tiden  den  8.  januar.  „Jeg  var  i  et 
møde,  og  min  sekretær  modtog  tele- 
fonbesked om,  at  præsident  Kimball 
ønskede  at  tale  med  mig .  Sådanne  an- 
modninger er  noget,  man  reagerer  om- 
gående på,  så  jeg  forlod  straks  mødet 
og  ringede  til  det  opgivne  nummer. 
Jeg  vidste  ikke,  hvor  præsidenten  be- 
fandt sig,  men  han  svarede  og  sagde: 
,Jeg  er  i  templet  og  vil  gerne  tale  med 
dig  om  noget  vigtigt.  Kan  du  komme 
med  det  samme?'  Jeg  vil  gerne  sige, 
at  den  korte  gåtur  var  en  vandring,  jeg 
sent  vil  glemme.  Jeg  spekulerede 
over,  om  jeg  ved  en  stavskonference 
havde  sagt  et  eller  andet,  som  jeg 
skulle  irettesættes  for.  Jeg  tænkte  på, 
om  jeg  nu  også  havde  udført  mit 
arbejde  som  leder  af  The  Melchizedek 
Priesthood  Department  på  tilfreds- 
stillende måde.  En  mængde  tanker  for 
gennem  mit  hoved,  men  jeg  skænke- 
de ikke  muligheden  af  at  skulle  indta- 
ge den  ledige  stilling  i  De  tolvs 
Råd  en  tanke.  Jeg  havde  betragtet 
mig  som  værende  allernederst  på  den 
totem-pæl  af  listen  over  betydnings- 
fulde mænd  i  kirken,  som  kunne  kal- 
des til  den  stilling.  Jeg  havde  over- 
hovedet ikke  tænkt  mig  muligheden 
deraf.  Jeg  har  aldrig  ønsket  mig  en 
stilling  i  kirken.  Aldrig.  Da  jeg  an- 
kom, trak  præsident  Kimball  mig 
ind  i  et  værelse  og  fortalte  mig  om 
kaldelsen.  Det  var  en  oplevelse,  jeg 
aldrig  vil  glemme. 

Da  jeg  var  meget  ung,  bare  en  ung 
knøs  i  Idaho,  plejede  jeg  at  være  be- 
kymret over,  hvordan  verdens  store 
teologer  og  tænkere  betragtede  Jesu 
Kristi  Kirke  af  Sidste  Dages  Hellige. 


Jeg  var  klar  over  deres  store,  brede 
opfattelse  af  mennesket  og  dets 
menneskelighed.  Men  med  årene  har 
jeg  arbejdet  sammen  med,  truffet  og 
talt  med  og  lagt  mærke  til  mange  be- 
tydningsfulde mennesker  —  inden 
for  forretningserdenen,  militæret  og 
universitetskredse.  Jeg  har  lært,  at 
den  bekymring  jeg  nærede  som  ung 
mand,  var  grundløs.  Jeg  har  lært,  at 
de  storslåede  opfattelser,  som  andre 
måtte  have,  der  kunne  overstråle  vore 
egne  begreber  slet  ikke  eksisterer. 
Med  mine  egne  øjne  og  øren  har  jeg 
erfaret  og  bærer  vidnesbyrd  om,  at 
Herren  omfatter  alle  disse  opfattelser. 
Han  har  det  hele  —  de  storslåede 
opfattelser,  sandheder,  glæder, 
organisationen,  planen,  udsynet  for  al 
vor  lykke.  Jeg  er  glad  for  at  bære 
dette  vidnesbyrd.  Jeg  vil  gerne  have, 
at  folk  får  at  vide,  hvordan  jeg  føler 
med  hensyn  til  evangeliet,  og  hvordan 
jeg  føler  med  hensyn  til  dets  store  og 
strålende  rolle  med  hensyn  til  at  redde 
mennesker  og  hjælpe  dem  med  at  ud- 
vikle et  evighedens  udsyn.  Der  er 
intet  på  jorden,  der  kan  sammenlignes 
dermed.  Intet  andet!  Herren  og  hans 
plan  er  vort  svar." 


HVORFOR 
HERREN  INDFØRTE 

BØN 


AF  ÆLDSTE  BRUCE  R.  McCONKIE 
af  De  tolvs  Råd 


På  den  vestlige  væg  i  De  Tolvs  værelse  i  Salt  Lake 
templet  hænger  et  billede  af  Herren  Jesus  i  bøn  til  sin 
Fader  i  Getsemane  Have. 

Her  anråbte  Herren  i  lidelser  over  al  beskrivelse  sin  Fader 
om  styrke  til  at  fuldføre  den  absolutte  og  evige  forsoning. 
Han  led  både  fysisk  og  åndeligt  i  en  undstrækning,  der 
er  ubegribelig  for  mennesker.  Hans  lidelser  dér  gjorde  de 
kommende  pinsler  og  smerter  ved  korsfæstelsen  til  det 
rene  intet. 

Af  alle  bønner,  der  nogensinde  er  blevet  udtalt,  i  tid 
og  evighed  —  af  guder,  engle  og  jordiske  væsener  — 
står  denne  langt  over  og  adskiller  sig  fra  alle  andre. 
I  den  have,  der  kaldes  Getsemane  uden  for  Jerusalems 
mure,  anråbte  den  største  af  Adams  slægt,  den  ene, 
hvis  tanker  og  ord  var  fuldkomne,  sin  Fader  om,  at  han 
måtte  kunne  gennemføre  denne  den  mest  smertelige  prø- 
velse, der  nogensinde  er  blevet  pålagt  noget  menneske 
eller  Gud. 

Dér  —  midt  blandt  oliventrærerne  —  i  en  ånd  af 
fuldkommen  ren  gudsdyrkelse  og  fuldendt  bøn  —  kæm- 
pede Maria's  søn  med  de  mest  knugende  byrder,  som 
noget  jordisk  menneske  nogensinde  har  båret. 
Dér  i  den  stille  nat  i  Judæa  mens  Peter,  Jakob  og  Jo- 
hannes sov,  påtog  Guds  egen  Søn,  mens  han  udtalte  en 
bøn,  sig  alle  menneskers  synder,  på  betingelse  af  omven- 
delse. 

På  sin  lidende  tjener  lagde  den  store  Elohim  ved  denne  lej- 
lighed vægten  af  alle  menneskers  synder  gennem  alle 
tider,  alle  deres  synder,  som  tror  på  Kristus  og  søger 
ham.  Og  Sønnen,  som  var  i  Faderens  lignelse,  anråbte 
den  guddommelige  Fader  om  styrke  til  at  opfylde  det  for- 
mål, for  hvilket  han  var  kommet  til  jorden. 
Dette  var  det  øjbelik,  da  hele  evigheden  hang  i  en  tråd. 
Så  stor  var  den  pine,  der  var  skabt  af  menneskenes  synder 
—  og  pålagt  ham,  som  ikke  kendte  til  synd-  at  han 
svedte  dråber  af  blod  fra  enhver  pore  i  sin  krop  og  selv 
ønskede,  at  han  ikke  skulle  drikke  det  bitre  bæger  (se 
L.&P.  19:18).  Fra  skabelsens  morgen  til  denne  bitre 
time,  og  fra  denne  forsoningsnat  frem  gennem  alle  evig- 
hedens tidsaldre,  var  der  aldrig  og  vil  der  aldrig  igen  blive 
en  kamp  som  denne. 


„Herren,  den  Almægtige,  som  regerer,  som  var  og  er 
fra  al  evighed  til  al  evighed,"  var  ,, kommet  ned  fra  himlen 
med  kraft  blandt  menneskene"  (Mosiah  3:5).  Han  var 
Skaberen,  Opretholderen  og  Besvareren  af  alt,  lige  fra 
begyndelsen.  Han  havde  gjort  ler  til  sit  tabernakel.  Han 
var  den  eneste,  født  til  verden,  som  havde  Gud  til  Fader. 
Guds  enbårne  Søn.  På  en  måde  hævet  over  jordisk  for- 
ståeJse  udførte  han  dengang  og  dér  den  absolutte  og  evige 
forsoning,  hvorved  alle  mennesker  bliver  løftet  op  til  udø- 
delighed, mens  de,  som  tror  og  andlyder,  også  når  frem 
til  at  arve  evigt  liv.  Gud,  Forløseren,  frigjorde  mennesker 
fra  den  timelige  og  den  åndelige  død,  som  var  resultatet 
af  Adam  fald. 

Og  det  var  i  denne  time,  at  han,  som  opofrede  sit  eget 
blod,  bad  den  mest  tryglende  og  højtidelige  personlige 
bøn,  som  nogen  sinde  er  udtalt  af  jordiske  læber.  Gud 
Sønnen  bad  til  Gud  Faderen,  at  den  enes  vilje  ville  blive 
opslugt  af  den  andens  vilje.  Han  ønskede  at  opfylde 
de  løfte,  han  havde  aflagt,  da  han  blev  valgt  til  at  være 
Forløser.  Dengang  han  sagde:  „Fader,  ske  din  vilje,  og 
din  være  herligheden  evindelig"  (Moses  4:2). 
Det  er  rigtigt,  at  som  den  lydige  Søn,  hvis  hele  ønske 
var  at  gøre  sin  Faders  vilje,  som  havde  sendt  ham,  bad 
vor  Herre  altid  under  sin  jordiske  mission.  Jesus  arvede 
fra  Gud,  sin  Fader,  større  intellektuelle  kræfter  og  åndelig 
indsigt,  end  nogen  anden  nogensinde  havde  haft.  Men  til 
trods  for  sine  større  evner  og  gaver,  følte  han  behovet  for 
at  bede.  Måske  ville  det  være  bedre  at  sige  at  han  bad, 
fordi  han  havde  større  kræfter  og  gaver.  For  det  er  i  sand- 
hed således,  at  jo  mere  åndelig  fuldkomment  og  des  mere 
åndelig  begavet  et  menneske  er,  des  mere  erkender  han 
behovet  for  at  bede.  Han  erkender  sin  plads  i  den  absolutte 
tingenes  orden,  og  ved  at  kende  sin  plads,  kender  han 
også  behovet  for  ledelse  fra  en  absolut  Gud.  Således  følte 
Jesus  i  højere  grad  end  noget  andet  menneske  behovet 
for  en  vedvarende  forbindelse  med  sin  Fader,  kilden  til  al 
kraft,  al  intelligens,  og  al  godhed. 
Under  sin  mission  udvalgte  Kristus  sine  tolv  apostle. 
Disse  mænd  skulle  være  særlige  vidner,  som  skulle 
vidne  om  ham  og  hans  lov  „til  jordens  yderste  ender" 
(L.&P.  109:23),  og  skulle  sidde  med  ham  på  tolv  troner 


og  dømme  hele  Israels  hus.  Hvordan  valgte  han  dem? 
Bibelen  siger:  „Han  gik  ud  i  bjergene  for  at  bede;  og  han 
tilbragte  natten  i  bøn  til  Gud".  Efter  at  han  således  havde 
opnået  at  komme  til  at  kende  hans  tanker  og  vilje,  hvis 
Søn  han  var,  „kaldte  han,  da  det  blev  dag  ...  og  udvalgte 
tolv  af  dem,  som  han  .  .  .  kaldte  apostle"  (Lukas  6:1 2-1 3). 
,,Da  timen  for  hans  arrestation  og  sidste  lidelser  nær- 
mede sig,  var  der  endnu  én  stor  sandhed,  som  skulle 
læres  af  de  Tolv  —  at  hvis  de  skulle  have  held  med  sig 
i  det  arbejde,  som  de  havde  fået  tildelt,  og  opnå  evig  be- 
lønning sammen  med  ham  og  hans  Fader,  måtte  de  være 
som  én,  ligesom  han  og  Faderen  var  én.  I  denne  time  af 
allerstørste  vigtighed  belærte  han  dem  om  denne  sandhed 
som  en  del  af  sin  store  forbøn.  Brudstykker  af  den  er 
bevaret  for  os  i  Johannes:  17. 

Efter  sin  opstandelse  bad  han  endnu  til  sin  Fader!  Og 
husk,  dette  er  efter  opstandelsen.  Og  da  han  var  herlig- 
gjort og  fuldkommengjort,  søgte  han  at  give  nephiterne 
den  mest  ophøjede  åndelige  oplevelse,  som  de  var  i  stand 
til  at  bære.  Han  gjorde  det,  ikke  i  en  prædiken,  men  ved 
en  bøn.  „Det,  som  han  bad  om,  kan  ikke  beskrives", 
siger  optegnelserne,  men  de,  som  hørte,  bar  dette  vidnes- 
byrd: 

„Aldrig  før  har  øjet  set  og  øret  hørt  sådanne  store  og 
vidunderlige  ting,  som  det,  vi  så  og  hørte  Jesus  sige  til 
Faderen." 

„Og  ingen  tunge  kan  udtale  og  intet  menneske  beskrive, 
og  menneskehjertet  kan  heller  ikke  fatte  så  store  og  vid- 
underlige ting,  som  vi  både  så  og  hørte  Jesus  tale;  og 
ingen  kan  fatte  den  glæde,  som  fyldte  vor  sjæl ,  da  vi  hørte 
ham  bede  til  Faderen  for  os"  (3.  Nephi  17:15-17). 
Men  her  i  Getsemane  udøste  han,  som  et  eksempel  for 
alle  mennesker,  der  lider,  er  nedtrykte  eller  bærer  tunge 
byrder,  sin  sjæl  for  Faderen.  Hvilke  bønner  han  udtalte, 
hvilke  ønsker  han  nævnede,  hvilke  herlige  ord  og  tilbe- 
delse han  gav  udtryk  for,  ved  vi  ikke.  Måske  kunne  hans 
ord,  ligesom  det  var  tilfældet  med  bønnen  blandt  nephi- 
terne, ikke  nedskrives,  men  kun  forstås  gennem  Hellig- 
åndens kraft.  Vi  ved,  at  ved  tre  forskellige  lejligheder  i 
hans  bøn  gav  han  udtryk  for  denne  tanke:  „Min  Fader!, 
er  det  muligt,  så  lad  denne  kalk  gå  mig  forbi;  dog  ikke, 
som  jeg  vil,  men  som  du  vil"  (Matt.  26:39). 
Her  i  Getsemane,  da  han  sagde  til  sin  Fader:  „Ske  ikke 
min,  men  din  vilje",  siger  Bibelen,  at  „der  viste  sig  en 
engel  for  ham  fra  himmelen,  som  styrkede  ham". 
„Han  var  da  kommet  i  dødsangst  og  bad  endnu  mere 
indtrængende;  og  hans  sved  blev  som  bloddråber,  der 
faldt  ned  på  jorden"  (Lukas  22:42-44). 
Og  her  er  noget  vidunderligt.  Læg  godt  mærke  til  det. 
Gud  Søn  „bad  endnu  mere  intrængende"!  Han,  som  altid 
gjorde  det  gode,  hvis  ord  altid  var  rigtige,  hvis  hele  frem- 
færd var  passende;  han,  til  hvem  Faderen  gav  sin  Ånd 
uden  grænser;  han,  som  var  den  eneste  fuldkomne,  som 
nogen  sinde  vandrede  på  planeten  jordens  støvede  stier 
—  Guds  Søn  „bad  endnu  mere  indtrængende".  Han  lær- 
te os,  sine  brødre,  at  alle  bønner,  hans  egne  inkluderet, 
ikke  er  ens.  Han  belærte  os  om,  at  et  større  behov  kræver 
mere  oprigtige  og  tros-fyldte  bønner  til  Gud. 


„Bed  for  hverandre,  for  at  I 
må  blive  helbredt "  ,  sagde 
Jakob  med  henblik  på  kirkens 
medlemmer,  for  „en  retfærd igs 
bøn  har  en  mægtigt  virkende 
kraft."  (Jakob  5:16) 


Vi  burde  søge  at  lære  og  efterleve  loven  om  bøn,  således 
at  vi,  ligesom  han,  kan  gå  derhen,  hvor  han  og  hans  Fader 
er.  Når  vi  så  husker  på  det  mål,  så  lad  os  opsummere, 
hvad  der  virkelig  er  involveret  i  det  storslåede  privilegium 
det  er  at  bede.  Lad  os  lære,  hvordan  vi  frimodigt  og  på 
effektiv  måde  kan  gøre  det.  Lad  os  ikke  bede  i  ord  alene 
men  i  ånd  og  kraft,  så  vi,  ligesom  Kristus  gjorde  det, 
kan  trække  selve  himlens  kræfter  ned  over  os.  Måske  kan 
de  efterfølgende  ti  stykker  hjælpe  os  til  at  udkrystallisere, 
hvad  vi  tænker  på  og  vejlede  os  til  fuldkommengørelse 
af  vore  egne  personlige  bønner. 

1 .  Hvad  bøn  er 

Engang  boede  vi  sammen  med  Faderen.  Vi  betragtede  hans 
ansigt  og  kendte  hans  ønsker.  Vi  talte  med  ham,  hørte 
hans  stemme  og  fik  råd  og  vejledning  af  ham.  Sådan  var 
vores  status  som  åndelige  børn  i  forudtilværelsen.  Dér 
„vandrede  vi  i  skuen"  (se  2.  Kor.  5:7). 
Nu  er  vi  langt  borte  fra  Guds  nærvær.  Vi  ser  ikke  længere 
hans  ansigt  og  hører  hans  stemme,  som  vi  før  gjorde. 
Vi  vandrer  nu  i  tro.  Men  vi  har  brug  for  hans  råd  og  vej- 
ledning lige  så  meget  eller  mere,  end  da  vi  var  sammen 
med  alle  himlens  engle,  før  verden  skabtes.  I  sin  uende- 
lige visdom  og  forudviden  om  vore  behov  har  en  gavmild 
Fader  sørget  for  bønnen  som  et  middel,  vi  kan  bruge  til  at 
kommunikere  med  ham,  Som  jeg  harskrevet  et  andet  sted: 
„At  bede  er  at  tale  med  Gud,  enten  lydeligt  eller  ved  at 
forme  de  tanker,  der  hører  til  bønnen  i  sindet.  Bønnen 
kan  passende  inkludere  udtryk  for  pris,  tak  og  beundring. 
Det  er  de  højtidelige  lejligheder,  hvorunder  Guds  børn 
beder  deres  himmelske  Faderom  det  timelige  og  åndelige, 
som  de  føler,  de  har  brug  for  under  alle  de  forskellige 
prøver  i  deres  jordiske  tilværelse.  Bønner  er  tidspunktet 
for  tilståelser  —  tidspunktet,  hvor  de  hellige  i  ydmyg- 
hed, med  brudte  hjerter  og  en  angergiven  ånd  tilstår  deres 

synder  for  Guddommen  og  beder  ham  give  dem  sin  ren- 
sende tilgivelse."  (,, Mormon  Doctrine",  p.  581) 

2.  Hvorfor  vi  beder 

Der  er  tre  grundlæggende  årsager  til,  at  vi  beder: 

a.  Vi  har  fået  befaling  om  det.  Bøn  er  ikke  noget  med 
en  relativ  betydning,  som  vi  kan  vælge  at  gøre,  hvis  vi  har 
lyst  til  det.  Snarere  et  det  et  evigtvarende,  guddommeligt 
påbud.  ,,Du  skal  omvende  dig  og  påkalde  Gud  i  Søn- 
nens navn  evindelig"  var  hans  ord  i  den  første  for- 
valtning. ,,Og  Adam  og  Eva,  hans  hustru,  ophørte  ikke 
med  at  påkalde  Gud"  (Moses  5:8,  16).  I  vor  tid  instruerede 
han  således:  „Bed,  så  skal  I  få,  bank  på,  så  skal  der 
lukkes  op  for  jer"  (L.&P.  4:7).  Hjemmelærere  udvælges 
i  kirken  til  at  „besøge  medlemmerne  i  hjemmene  og  for- 
mane dem  til  at  bede  lydeligt  og  i  løndom"  (L.&P.  20:47). 
Og  i  form  af  en  „befaling"  siger  Herren:  „Den,  der  ikke 
opsender  sine  bønner  til  Herren  til  rette  tid,  skal  ihukom- 
mes for  mit  folks  dommer"  (L.&P.  68:33). 

b.  Timelige  og  åndelige  velsignelser  følger  retfærdig  bøn. 
Som  alle  åbenbaringerne  viser,  svinges  Himlens  porte  vidt 
op  for  dem,  som  beder  i  tro.  Herren  udøser  retfærdighed 
over  dem.  De  bevares  under  skæbnesvangre  begiven- 
heder. Jorden  yder  af  sine  frugter  til  dem.  Og  evangeliets 
glæde  findes  i  deres  hjerter. 

c.  Bøn  er  nødvendig  for  frelse.  Intet  tilregneligt  men- 
neske har  nogensinde  og  vil  aldrig  opnå  hvile  i  Det  cele- 
stiale  Rige,  medmindre  han  lærer  at  kommunikere  med 
dette  riges  mester.  Og  „hvorledes  kender  en  mand  den 
herre,  som  han  ikke  har  tjent,  og  som  er  fremmed  for  ham 
og  langt  borte  fra  hans  hjertes  tanker  og  hensigter?" 
(Mosiah  5:13). 


iå«L 


„Praksis  i  kirken  ...  er  at 
holde  familiebøn  to  gange  dag- 
ligt, foruden  vore  daglige  per- 
sonlige bønner,  plus  velsignel- 
se af  maden  ved  spisetid. " 


3.  Bed  til  Faderen 

Vi  har  fået  befaling  om  at  bede  til  Faderen  (Elohim)  i  Søn- 
nens (Jehovas)  navn.  Åbenbaringerne  er  helt  tydelige  pådet 
punkt.  „I  skal  altid  bede  til  Faderen  i  mit  navn",  sagde 
Herren  Jesus  til  nephiterne  i  3.  Nephi  18:19.  Og  alligevel 
findes  der  en  mængde  falske  doktriner  og  former  for  prak- 
sis i  de  kristne  kirker  og  lejlighedsvis  også  blandt  de 
sande  hellige. 

Der  findes  dem,  der  beder  til  såkaldte  helgener  og  beder 
disse  gå  i  forbøn  for  sig  hos  Kristus.  Forskellige  sekters 
officielle  bønnebøger  indeholder  nogle  bønner  til  Faderen, 
nogle  til  Sønnen  og  andre  til  Helligånden,  og  det  hører 
til  undtagelsen  snarere  end  til  reglen  i  nogle  kirker,  at 
bønner  opsendes  i  Kristi  navn.  Der  findes  dem,  der  sy- 
nes, at  de  opnår  et  særligt  forhold  til  vor  Herre  ved  at 
henvende  deres  bønner  direkte  til  ham. 
Det  er  rigtigt,  at  når  vi  beder  til  Faderen,  kommer  svaret 
fra  Sønnen,  fordi  „der  er .  .  .  kun  én  mellemmand  imellem 
Gud  og  mennesker:  mennesket  Kristus  Jesus"  (1.  Tim. 
2:5).  Joseph  Smith  bad,  foreksempel,  Faderen  i  Sønnens 
navn  om  svar  på  spørgsmål,  og  den  besvarende  stemme 
var  ikke  Faderens  men  Sønnens,  for  Kristus  er  vor  for- 
taler, vor  mellemmand,  Gud  (under  Faderen),  som  regerer 
og  styrer  denne  jord. 

Og  det  er  også  rigtigt,  at  Kristus  i  sine  svar  tiltager  sig 
den  forret  at  tale  med  den  myndighed,  som  er  givet  ham 
af  Faderen,  som  om  han  var  Faderen.  Det  vil  sige,  at  han 
taler  i  første  person  og  benytter  Faderens  navn,  fordi  Fa- 
deren har  givet  Sønnen  sit  eget  navn.  En  fuldstændig  for- 
klaring på  dette  findes  i  den  officille  udtalelse:  „Faderen 
og  Sønnen:  En  udlægning  af  skriften  ved  Det  første 
Præsidentskab  og  De  Tolv"  (s.  446  i  Tal  mage:  „Tros- 
artiklerne"). 

Det  er  også  sandt,  at  vi  og  alle  profeterne  med  begej- 
string og  ret  kan  råbe  vor  pris  til  Herren  Jehova  (Kristus). 
Vi  kan  med  rette  synge  til  hans  hellige  navn  som  f.eks. 
i  råbet  „halleluja",  der  betyder  „pris  Jah"  eller  „pris  til 
Jehova".  Men  hvad  vi  tydeligt  må  forstå  er,  at  vi  altid  beder 
til  Faderen,  ikke  til  Sønnen,  og  at  vi  altid  beder  i  Sønnens 
navn. 

4.  Bed  om  timelige  og  åndelige  velsignelser 

Vi  har  ret  til,  og  det  forventes  af  os,  at  vi  beder  om  alt 
det,  som  vi  behøver,  og  som  det  er  passende  for  os  at 
have,  både  timeligt  og  åndeligt.  Vi  har  ikke  lov  til  ube- 
grænsede anmodninger.  Vore  ønsker  må  være  basseret  på 
retfærdighed.  „I  beder,  og  I  får  ikke,  fordi  I  beder  dårligt, 
kun  for  at  ødsle  det  bort  i  jeres  lyster"  (Jakob  4:3). 
Da  han  opregnede  det,  som  vi  skulle  bede  om,  nævner 
Amulek  høsten  og  hjorden,  marker  og  flokke,  såvel  som 
barmhjertighed  og  frelse.  (Se  Alma  34:17-29)  Faderen 
talerom  „dagligt  brød"  (se  Matt.  6:11),  og  Jakob  opfor- 
drer til  at  bede  om  visdom  (se  Jakob  1 :5),  hvilket  i  prin- 
cippet betyder,  at  vi  bør  søge  alle  Guddommens  egen- 
skaber. Vor  åbenbaring  siger:  „Men  I  skal  spørgeGud  i  alle 
ting"  (L.&P.  46:7).  Nephi  siger:  „I  må  ikke  udrette  noget 
for  Herren  uden  først  at  bede  til  Faderen  i  Kristi  navn, 
at  han  vil  hellige  jeres  gerning  for  jer,  så  at  jeres  gerning 
må  blive  til  jeres  sjæls  velfærd"  (2.  Nephi  32:9).  Og  Her- 

rens  løfte  til  alle  de  trofaste  er:  „Om  du  beder,  skal  du 
modtage  åbenbaring,  kundskab  på  kundskab,  så  du  må 
lære  at  kende  hemmeligheder  og  fredelige  ting  —  det, 
som  bringer  glæde  og  evigt  liv"  (L.&P.  42:61). 
Det  er  klart,  at  vi  skal  bede  om  alt,  som  vi  i  visdom  og 
retfærdighed  bør  have.  Selvfølgelig  bør  vi  søge  efter  vid- 
nesbyrd, åbenbaringer,  alle  Åndens  gaver,  inkluderende 
opfydelsen  af  løftet  e  Lære  og  Pagter  93:1  om  at  se  Her- 
rens ansigt.  Men  fram  for  alle  vore  andre  anmodninger, 
bør  vi  bede  om  Helligåndens  følgeskab  i  dette  liv  og  det 
evige  liv  i  den  kommende  verden.  Da  de  nephitiske  tolv 
apostle  ,,bad  om  det,  de  ønskede  mest",  ifølge  Mormons 
Bogs  beretning,  „ønskede  de,  at  den  Helligånd  måtte 
blive  dem  givet"  (3.  Nephi  19:9).  Den  største  gave  et 
menneske  kan  modtage  i  dette  liv  er  Den  Helligånds 
gave,  ligesom  den  største  gave  han  kan  modtage  i  evig- 
heden er  evigt  liv. 

5.  Bed  forandre 

Vore  bønner  er  hverken  selviske  eller  selv-centrerede.  Vi 
søger  alle  menneskers  velbefindende.  Nogle  af  vore  bøn- 
ner er  til  fordel  for  alle  vor  Faders  børn.  „Jeg  beder  ikke 
for  verden",  sagde  Jesus  i  hans  store  forbøn,  „men  for 
dem,  som  du  har  givet  mig"  (Johs.  17:9).  Men  han  be- 
falede også:  „Elsk  jeres  fjender,  velsign  dem,  som  for- 
bander jer,  gør  godt  imod  dem,  der  hader  jer,  og  bed  for 
dem,  som  forfølger  jer"  (Matt.  5:44). 
Og  derfor,  ligesom  Kristus  „er  alle  menneskers  frelser, 
særligt  de  troendes"  (1.  Tim.  4:10),  så  beder  vi  for  alle 
mennesker,  men  især  for  os  selv,  vore  familier,  de  hellige 
i  almindelighed,  og  for  dem,  som  prøver  at  tro  og  kende 
sandheden.  Af  særlig  interesse  for  os  er  de  syge,  som 
hører  til  troens  husholdning  (L.&P.  121:45),  og  dem, 
som  undersøger  det  gengivne  evangelium.  „Bed  for 
hverandre,  for  at  I  må  blive  helbredt",  siger  Jakob  til  kir- 
kens medlemmer,  for  „en  retfærdigs  bøn  har  en  mægtigt 
virkende  kraft"  (Jak.  5:16).  Og  med  hensyn  til  dem,  som 
kommer  til  vore  møder  og  søger  at  lære  sandheden  at 
kende,  siger  Herren  Jesus:  „Bed  til  Faderen  i  mit  navn 
for  dem",  i  det  håb,  at  de  vil  omvende  sig  og  blive  døbt. 
(3.  Nephi  18:23.  Se  også  vers  30). 

6.  Hvornår  og  hvor  skal  vi  bede? 

„I  bør  altid  bede"  (se  2.  Nephi  32:9).  Således  er  det  skre- 
vet —  og  det  betyder:  Bed  regelmæssigt,  vedvarende, 
hverdag,  og  også,  lev  altid  med  bønnens  ånd  i  jeres  hjerte, 
således  at  jeres  tanker,  ord  og  handlinger  altid  er  sådanne, 
at  de  vil  være  velbehagelige  for  ham,  som  er  evig.  Amu- 
lek  taler  om  at  bede  „både  morgen,  middag  og  aften", 
og  siger,  at  vi  skal  udøse  vore  sjæle  til  Herren  i  „løn- 
kammeret og  på  lønlige  steder  og  i  ørkenen"  (se  Alma 
34:17-29).  Jesus  tilskyndede  både  til  personlige  bønner  og 
familiebønner:  „I  skal  altid  våge  og  bede",  sagde  han, 
også:  „Bed  altid  til  Faderen  i  mit  navn  i  jeres  familie,  så 
jeres  hustruer  og  børn  må  blive  velsignet"  (3.  Nephi  18:15, 
21). 

Kirkens  praksis  i  vor  tid  er  at  lade  familierne  bede  to 
gange  hver  dag,  foruden  vore  daglige  personlige  bønner. 


Dertil  kommer  en  velsignelse  over  vor  mad  ved  målti- 
derne (undtagen  under  sådanne  forhold,  hvor  det  ville  være 
udfordrende  eller  upassende  at  gøre  det),  plus  passende 
bønner  ved  vore  møder. 

7.  Hvordan  skal  vi  bede? 

Bed  altid  til  Faderen;  tak  for  dine  velsignelser.  Bed 
ham  om  at  imødekomme  dine  retfærdige  behov  og  gør 
det  i  Jesu  Kristi  navn. 

Eftersom  lejligheden  og  omstændighederne  kræver  og  til- 
lader det,  bekender  du  dine  synder.  Rådfør  dig  med 
Herren  om  dine  personlige  problemer.  Pris  ham  for  hans 
godhed  og  barmhjertighed.  Og  udtal  sådanne  udtryk  for 


„  Efter  at  I  hart  gjort  alle  disse 
ting,  og  I  bortviser  den  træn- 
gende og  den  nøgne  og  ikke 
besøger  den  syge  og  den  be- 
kymrede og  ikke  deler  jeres 
midler .  . .  med  dem,  som  træn- 
ger dertil.  .  .  .  da  er  jeres  bøn 
forgæves  og  gavner  jer  intet. 
(Alma  34:28) 


jt 


tø 


tilbedelse  og  tro,  som  vil  bringe  dig  i  et  samhørigheds- 
forhold  med  ham. 

To  almindeligt  oversete,  for  lidt  omtalte  og  stærkt  ønskede 
retningslinier  for  bøn,  erdisse: 

a.  Bed  oprigtigt.  Ord  alene  er  ikke  nok.  Overflødige 
gentagelser  er  ikke  nok.  Sproglig  fuldkommenhed  er  kun  af 
lidet  værd.  Ja,  bønnens  fuldkommenhed  består  ikke  i  spro- 
gets fuldkommenhed  (skønt  man  bør  stræbe  efter  det) 
men  i  den  følelse,  der  følger  ordene,  uanset  hvor  primi- 
tivt de  er  valgte  eller  udtrykt.  Mormon  sagde:  „Bed  til 
Faderen  af  jeres  ganske  hjerte"  (Moroni  7:48).  Han  sagde 
også:  „Det  bliver  også  tilregnet  et  menneske,  om  han 
ikke  beder  med  et  oprigtigt  hjerte;  ja,  og  det  gavner  ham 
intet,  thi  Gud  annammer  ingen  sådan"  (Moroni  7:9). 

b.  Bed  med  Helligåndens  kraft.  Dette  er  det  ophøjede 
og  yderste  mål  med  bønnen.  Løftet  er:  „Ånden  skal 
gives  jer  ved  troens  bøn"  9L.&P.  42:14),  „dersom  I  er 
lutret  og  renset  fra  al  synd,  da  bed  om,  hvad  I  vil,  i  Jesu 
navn,  og  det  skal  ske"  (L.&P.  50:29).  Om  tusindårsrigets 

komme,  hvor  bønner  skal  blive  fuldkomne,  siger  skriften: 
,,0g  hvad  som  helst  nogen  vil  bede  om  på  den  dag,  det 
skal  han  få"  (L.&P.  101 :27). 

8.  Brug  både  handlefrihed  og  bøn 

Det  er  ikke,  har  aldrig  været  og  vil  aldrig  være  Herrens 
hensigt  —  ligegyldigt  hvor  meget  vi  søger  ham  i  bøn  — 
at  løse  alle  vore  problemer  og  bekymringer  uden  kamp  og 
indsats  fra  vor  side.  Dette  jordeliv  er  en  prøvetilstand. 
Her  har  vi  vor  handlefrihed.  Vi  bliver  prøvet  for  at  konsta- 
tere, hvordan  vi  vil  reagere  i  forskellige  situationer;  hvor- 
dan vi  vil  løse  problemer;  hvilken  kurs  vi  vil  følge,  mens 
vi. er  her,  ikke  ved  „skuen"  men  ved  tro.  Derfor  skal  vi 
bestræbe  os  på  at  løse  vore  egne  problemer  og  derpå  råd- 
føre os  med  Herren  i  bøn  og  modtage  åndelig  bekræftelse 
på,  at  vore  beslutninger  er  rigtige. 

Da  han  påbegyndte  sit  arbejde  med  at  oversætte  Mor- 
mons Bog,  bad  Joseph  Smith  ikke  Herren  om  at  for- 
tælle sig,  hvad  tegnene  på  pladerne  betød,  men  han  fik  til 
opgave  at  studere  spørgsmålet  i  sit  eget  sind,  træffe  sin 
egen  beslutning  og  derpå  adspørge  Herren,  om  hans  be- 
slutninger var  rigtige.  (Se  L.&P.  8  og  9).  Og  sådan  er 
det  med  os  allesammen  med  hensyn  til  det,  som  vi  får  til 
opgave  at  beskæftige  os  med.  Bøn  og  arbejde  følges  ad. 
Hvis  og  når  vi  har  gjort  alt,  hvad  vi  formår,  kan  vi,  efter 
samråd  med  Herren  gennem  kraftig  og  effektiv  bøn,  få 
styrke  til  at  komme  frem  til  de  rigtige  afgørelser. 

9.  Følg  de  enkle  formaliteter  i  bønnen 

Disse  formaliteter  er,  skønt  mange,  ganske  enkle  og  bi- 
drager til  den  ånd  eller  tilbedelse,  der  ledsager  oprigtige 
og  effektive  bønner.  Vores  Fader  forherliges  og  ophøjes. 
Han  er  et  almægtigt  væsen.  Vi  er  som  jordens  støv  i 
sammenligning,  og  alligevel  ervi  børn  med  adgang  til  ham 
gennem  bøn.  Enhver  bøjen  sig  for  ham  i  ærbødighed,  som 
vil  bringe  vore  tanker  i  rette  bane,  når  vi  beder,  er  af  det 
gode. 

Vi  søger  Helligåndens  vejledning  i  vore  bønner.  Vi  speku- 
lerer i  vore  hjerter  over  evighedens  højtidelige  væsen.  Vi 
beder  til  Guddommen  i  en  ånd  af  beundring,  ærbødighed 
og  tilbedelse.  Vi  taler  dæmpet  og  højtideligt.  Vi  lytter  ef- 
ter hans  svar.  Vi  gør  vort  bedste,  når  vi  beder.  Vi  er  i  Guds 
nærvær. 

Næsten  instinktmæssigt  bøjer  vi  derfor  vore  hoveder  og 
lukker  vore  øjne;  folder  armene  eller  knæler  med  ansigtet 
nedad.  Vi  bruger  et  højtideligt  sprog,  og  vi  siger  amen, 
når  nogen  leder  os  i  gruppebøn,  hvorved  vi  gør  deres  ud- 
talelser til  vore,  deres  bønner  til  vore  bønner. 

10.  Lev  sådan  som  du  beder 

Der  er  et  gammelt  ord,  der  siger:  „Hvis  du  ikke  kan  bede 
med  hensyn  til  det,  du  gør,  så  gør  det  ikke",  hvilket  har  til 
hensigt  at  knytte  vore  bønner  og  handlinger  sammen.  Og 
det  er  sandt,  at  vore  handlinger  for  en  stor  del  er  resultatet 
af  vore  bønner.  Når  vi  har  bedt,  handler  vi.  Vore  retfærdige 
anmodninger  har  den  virkning,  at  de  sætter  os  på  en  rigtig 
kurs  og  opførsel.  Den  dreng,  der  beder  (oprigtigt,  hen- 
givent og  i  tro)  om,  at  han  må  kunne  rejse  på  mission, 


vil  derefter  berede  sig  til  at  rejse  på  mission  og  virkelig 
modtage  en  kaldelse  til  at  tjene.  De  unge  mennesker, 
som  altid  i  tro  bederom,  at  de  må  kunne  blive  viet  i  templet 
og  derefter  handler  i  overensstemmelse  dermed,  vil  aldrig 
være  tilfredse  med  et  verdsligt  ægteskab.  Så  sammenknyt- 
tede er  bøn  og  gerninger,  at  Amulek,  efter  at  have 
gengivet  loven  om  bøn  i  detaljer,  slutter  således: 
„Efter  at  I  har  gjort  alle  disse  ting,  og  I  bortviser  den  træn- 
gende og  den  nøgne  og  ikke  besøger  den  syge  og  den 
bekymrede  og  ikke  deler  jeres  midler  —  om  I  har  no- 
gen —  med  dem,  som  trænger  dertil,  siger  jeg  jer,  at 
dersom  I  ikke  gør  nogen  af  disse  ting,  da  er  jeres  bøn 
forgæves  og  gavner  jer  intet,  og  I  er  som  hyklere,  der  for- 
nægter troen ."  (Alma  34 :  28) 

Vi  har  talt,  kort  og  ufuldstændigt,  om  bøn  og  nogle  af  de 
store  og  evigtgyldige  principper,  der  hører  herunder.  Nu 
mangler  der  blot  en  ting  til  at  vidne  om,  at  disse  lærdomme 
er  sunde,  og  at  bøn  er  noget  virkeligt,  som  fører  til  evigt 
liv. 

Bøn  kan  forekomme  de  verdslige  at  være  en  løs  plapren. 
Men  for  Guds  hellige  er  det  et  middel  til  kommunikation 
med  den  Gud,  som  vi  ikke  kan  se. 

For  den  ikke-troende  og  oprørske,  kan  bønnen  synes  at 
være  en  meningsløs  handling,  som  er  udsprunget  af  men- 
tal ustabilitet.  Men  for  dem,  som  har  smagt  dens  frugter, 
bliver  den  et  anker  for  sjælen  gennem  alle  livets  storme. 
Bøn  er  indført  af  Gud  —  ikke  den  nytteløse  gentagelse, 
som  hedningerne  bruger,  ikke  oplæsning  af  bønnebøger, 
ikke  den  lallende  fremførelse  af  begærlige  mennesker  — 
men  den  bøn,  der  er  født  af  viden,  næret  af  tro  på  Kristus 
og  som  opsendes  i  ånd  og  sandhed. 
Bøn  åbner  døren  til  fred  i  dette  liv  og  evigt  liv  i  den 
kommende  verden.  Bøn  er  livsvigtig  for  frelse.  Med- 
mindre og  indtil  vi  gør  den  til  en  levende  del  af  os,  således 
at  vi  taler  til  vor  Fader  og  modtager  hans  lydelige  svar 
ved  Åndens  kraft,  befinder  vi  os  stadig  i  vore  synder. 

O  du,  ved  hvem  vi  kom  til  Gud, 
i  sandhed  livets  vej, 
du  selv  ad  bønnens  sti  gik  ud; 
at  bede  lær  du  mig. 

(Blå  sangbog,  nr.  152,  5.  vers) 

Om  alt  dette  vidner  jeg  og  beder  til  Faderen  i  Jesu  Kristi 
navn,  at  alle  sidste  dages  hellige,  såvel  som  de  i  verden, 
der  vil  slutte  sig  til  dem,  —  gennem  bøn  og  retskaffen 
livsførelse,  der  er  retultat  af  bøn  —  vil  opnå  fred  og  glæde 
her  og  evigtvarende  fylde  af  alt  godt  herefter.  Må  det  blive 
sådan.  Amen. 


„Først  og  fremmest  bør  vi  bede 
om  Helligåndens  følgeskab  i 
dette  liv  og  om  evigt  liv  i  den 
kommende  verden. " 

AF  ALICE  STRATTON 


Den  glade  tiendebetaler 


I  kirkens  første  tid  betalte  de  sidste 
dages  hellige  ofte  tiende  i  form  af 
en  del  af  deres  høst  og  af  de  dyr,  de 
avlede.  Denne  praksis  kaldes  at  be- 
tale tiende  i  naturalier.  Mange  men- 
nesker havde  ikke  mange  penge,  men 
de  ønskede  at  vise  lydighed  mod  Her- 
rens lov  —  tiendeloven.  Mange  af 
biskoppernes  varehuse  var  bygget 
med  det  formål  at  kunne  modtage 
tiende  i  naturalier.  Men  som  kirken 
voksede,  blev  det  mere  praktisk  for 
biskopperne  at  modtage  tiendegave  i 
kontante  penge.  Idag  betales  tiende 
kun  sjældent  i  naturalier. 
Denne  sandfærdige  historie  fandt 
sted  i  Hurricane  i  Utah,  da  betaling 
af  tiende  i  naturalier  endnu  var  ganske 
almindelig. 

Alices  ældre  søstre,  Kate  og 
Mildred,  kom  ind  i  dagligstuen,  hver 
bærende  på  en  blank  dåse.  Deres 
dåse  raslede,  idet  de  tømte  dåserne 
med  mønter  ud  på  bordet,  for  at  de 
kunne  tælledem. 

,,Bikoppen  bli'r  nok  glad,  når  jeg  gi'r 
ham  mine  tiendepenge",  sagde 
Mildred  med  stolthed  i  stemmen. 
,,Så  vil  han  sige:  ,1  er  nogle  flinke 
piger'",  tilføjede  Kate. 
Da  den  fire  år  gamle  Alice  be- 
tragtede sine  søstre,  mens  de  talte  de 
mønter  op,  som  de  ville  give  biskop- 
pen, ønskede  hun,  at  hun  også  kunne 
betale  tiende.  Hun  kendte  selv  en 
smule  til  tiende:  Hun  elskede  at  sidde 
på  toppen  af  et  læs  hø,  når  hestene 
klaprede   henad   den   støvede   vej   til 

tiende-laden.  Og  hun  holdt  af  at 
betragte  mor,  når  hun  halede  det 
faste,  gule  smør  ud  af  træformen  og 
pakkede  det  i  papir.  Noget  af  det  lagde 
hun  tilside  som  „tiendesmør".  Og 
hun  vidste  også,  at  hønsene  lagde 
,, tiende-æg"! 

Alice  gik  ud  i  køkkenet,  hvor  mor 
var  ved  at  bage  brød.  „Hvornår  må 
jeg  få  lov  at  betale  tiende?",  spurgte 
hun. 

Mors  hænder,  der  var  fulde  af  dej, 
standsede  i  det  store  lerfad.  Hun  så 
længe  på  Alice,  og  så  smilede  hun: 
„Minsandten  om  du  ikke  er  ved  at 
blive  en  stor  pige  nu!  Du  bli'r  fem  år 
til  sommer.  Selvfølgelig  skal  du  betale 
tiende.  Sig  til  dine  søstre,  at  de  skal 
vente,  til  jeg  er  færdig  med  at  ælte, 
for  så  kan  du  tage  med  dem." 
Dansende  på  vej  ind  i  dagligstuen 
udbrød  Alice  lykkeligt:  „Jeg  skal 
også  med  til  biskoppen." 
„Du  kan  godt  gå  med,  men  du  har 
ikke  nogen  tiende,"  sagde  Kate. 
„I  må  vente  på  Alice,"  sagde  deres 
mor.  Så  vaskede  hun  dejen  af  hænder- 
ne og  sagde:  „Kom  I  med  mig." 
Alice  fulgte  med  hende  ud  til  laden, 
hvor  hun  samlede  hvede  op  i  en 
dåse,  som  hun  tog  med  ud  i  gården. 
„Kylle,  kylle,  kylle"  kaldte  hun. 
Godt  sultne  flokkedes  hønsene  om- 
kring hende,  så  det  var  let  for  mor  at 
lægge  hænderne  om  en  ung  hanes 
vinge  og  holde  den  godt  fast,  mens 
den  spjættede  i  angst.  „Her,"  sagde 
hun,  idet  hun  gav  fuglen  til  Alice, 
„hold  godt  fast  på  ham,  mens  jeg  bin- 
der benene  sammen."  Fra  et  bundt 
garn,  der  hang  på  stakittet  omkring 
hønsegården,  tog  hun  et  stykke.  Idet 
hun  bandt  hanens  ben  sammen,  sagde 
hun:  „Du  har  arbejdet  hårdt  med  at 
fodre  hønsene  og  samlet  æggene  ind. 
Du  kan  bringe  denne  hane  til 
biskoppen  som  din  tiende." 
Jeg  skal  betale  tiende.  Jo,  jeg  skal  vir- 
„Jeg  skal  betale  tiendeø  Jo,  jeg  skal 
virkelig!"  råbte  Alice,  idet  hun  løb  ind 
i  huset. 

Hendes  søstre  kluklo,  da  de  så,  hvor- 
dan hanen  vred  sig  i  Alices  favn. 
Lilla  marguritter  blomstrede  langs 
hegnet,  og  frugttræernes  blade  faldt 
omkring  dem,  som  de  vandrede  afsted 
den  korte  vej  til  biskoppens  hus. 
Alice  knugede  sin  hane  tæt   ind   til 


sig,  og  den  kaglede  tilbage  til  hende. 
Solen  der  skinnede  på  dens  sorte  fjer, 
fik  det  til  at  blinke  i  grønne  og  gyldne 
farver.  Han  var  så  smuk  en  fugl,  som 
nogensinde  var  blevet  bragt  over  til 
biskoppen. 

Da  biskoppen  så  dem  komme 
gennem  havelågen,  åbnede  han 
hoveddøren  på  vid  gab.  „Kom  ind, 
kom  ind,"  sagde  han  glad.  Og  da  han 
fik  øje  på  hanen  i  Alices  arme, 
spurgte  han:  „Næh,  og  hvad  er  så 
det?" 

„Han  er  en  tiende-hane,"  bekendtgjor- 
de Alice  stolt. 

„Ser  vi  det,  og  han  er  minsandten  en 
køn  en,"  sagde  biskoppen.  Og  idet 
han  forsigtigt  tog  hanen  fra  hende, 
satte  han  den  ned  på  verandagulvet 
og  førte  pigerne  ind  i  huset. 
„Sid  ned,  piger,"  sagde  han.  Så  satte 
han  sig  ved  sit  skrivebord,  og  Kate 
og  Mildred  gav  ham  mønterne  fra 
deres  dåser. 

Børnene  sad  på  polerede,  højryg- 
gede stole  og  så  sig  lykkeligt  omkring 
i  det  spændende  værelse,  mens 
biskoppen  skrev  deres  kvitteringer. 


Idet  han  rev  kvitteringerne  ud  af 
bogen,  rejste  biskoppen  sig.  „Det 
var  sandelig  fint,  vældig  godt",  sagde 
han  og  gav  dem  hver  en  kvittering. 
„Vil  du  være  så  venlig  at  læse  min 
kvittering  højt  for  mig?"  bad  Alice, 
idet  hun  så  op  på  ham. 
„Det  vil  jeg  være  meget  glad  for  at 
gøre,"  svarede  han.  Og  idet  han  tog 
kvitteringen  fra  hende,  læste  han: 
„Alice  Isom  har  frivilligt  skænket  én 
sort  hane  til  Jesu  Kristi  Kirke  af 
Sidste  Dages  Hellige." 
Hun  måtte  synke  noget.  „Tænk  sig! 
Jesu  Kristi  Kirke  er  så  stor,  og  jeg 
er  så  lille.  Jeg  har  virkelig  skænket 
noget  til  denne  store  og  vidunderlige 
kirke."  Lykkelig  tog  hun  sin  kvittering 
og  gik  ud  på  verandaen.  „Se  her, 
hane,"  sagde  hun,  idet  hun  holdt  kvit- 
teringen hen  foran  den,  „du  tilhører 
nu  kirken,  for  jeg  har  skænket  dig. 
Det  gørdig  til  en  mormon-hane." 
Biskoppen  og  hans  kone  stod  i 
døren  og  1o  hjerteligt.  Alice  skyndte 
sig  ned  til  havelågen  før  sine  søstre, 
og  hun  følte  sig  som  den  lykkeligste 
tiendebetaler  i  hele  byen. 

Bare  for  sjov 


Hvor  mange? 


Der  er  39  sekskanter,  24  romber  (figurer,  som  ligner  en 
salmiakpastil)  og  12  trekanter  i  dette  mønster.  Kan  du 
finde  dem  atlesammen? 

Piet-puslespil 

AF  BERVERLY  JOHNSTON 


t  12 


Lastbils-puslespil 


AFCAROLCONNER 

Udfyld  de  rum,  hvor  der  er  en  prik,  og  se,  hvor  meget, 

der  er  proppet  ind  i  denne  lastbil. 

De  større  øer  i  Fiji  blev  formet 
ved  undersøiske  vulkaners  udbrud 


Skrevet  og  illustreret 

AF  JOAN  ANDRE  MOORE 


MORGENRØDENS  0 


Børn  på  Fiji-øerne  lever  i  et  land, 
der  er  meget  forskelligt  fra  de  mæg- 
tige kontinenter,  som  de  fleste  af  os 
kalder  vores  hjem.  Området  omkring 
Fiji  er  altsammen  hav  og  plettet  med 
hundreder  af  små  bitte,  smukke  øer 
midt  i  det  sydlige  Stillehav.  Folk  dér 
fortæller  mange  historier  om,  hvor- 
dan deres  øer  blev  til.  Men  den  virkeli- 
ge historie  er  videnskabelig.  Fijis  øer 
blev  dannet  af  mægtige  vulkaner  og 
sø-dyr,  ikke  større  end  et  knappe- 
nålshoved. 

For  meget,  meget  længe  siden  åbnede 
der  sig  en  revne  dybt  nede  på  bunden 
af  havet.  Med  en  tordnende  lyd  brød 
gloende  lava  frem,  vandet  skummede 
og  kogte,  asken  blæste  langt  om- 
kring, og  et  lille  undersøisk  bjerg  blev 
dannet.  Igen  og  igen  kom  vulkanen 
i  udbrud.  Hver  gang  lagde  lavaen  sig 


endnu  højere,  indtil  bjerget  var  så 
stort,  at  toppen  af  det  viste  sig  over 
vandet.  Vulkanen  rystede  og  dampede 
og  røg  i  lang,  lang  tid,  før  den  ende- 
lig faldt  til  ro.  Og  alt,  hvad  der  var 
tilbage,  var  en  ø  af  hård,  sort  klippe- 
grund, omgivet  af  det  mægtige  hav. 
Andre  øer  i  Fiji-gruppen  blev  dannet 
på  samme  måde. 

Og  nu  skete  der  i  de  lave  vande  om- 
kring øerne  noget  lige  så  fantastisk. 
Vandet  myldrede  med  småbitte  koral- 
polyper.  Hver  polyp  var  en  klat  levende 
materie  i  form  af  en  sæk.  Den 
øverste  åbning  eller  munden  var  om- 
ringet af  føletråde,  der  så  ud  som 
kronblade  på  en  blomst.  Men  dette 
mærkelige  dyr  har  nogle  vidunderlige 
egneskaber.  Det  kan  udskille  et 
mineral  (kalcium  karbonat)  fra  havvan- 
det og  lade  det  gå  ud  gennem   sin 


krops  sider,    hvorefter  det   bliver  til 
limsten. 

Ved  skabelsen  af  Fiji-øerne  opbygge- 
de hver  koral-polyp  en  lillebitte  lim- 
stenskop  omkring  sig,  som  den  brugte 
som  sit  hjem.  Når  dyret  døde,  efterlod 
det  sig  sit  tomme  hus. 
Utallige  polypper  levede  sammen  i 
kolonier  og  byggede  huse  af  mange 
former  og  størrelser.  Kolinierne 
lejrede  sig  på  siderne  af  vulkan-bjer- 
get og  begyndte  at  opbygge  koral-rev, 
hvor  de  aflejrede  deres  limstenshuse, 
det  ene  oven  på  det  andet.  Andre 
hav-skabninger  sluttede  sig  til  koral- 
polypperne i  denne  opgave.  Stjerne- 
fisk, snegle  og  søpindsvin,  der  så  ud 
som  bolde  af  børster,  føjede  deres 
limstensskeletter  til  revene.  En  be- 
stemt havplante,  koral-algen,  fabri- 
kerer også  limsten,  og  den  hjalp  med 

i  byggeriet.  Snart  hævede  nogle  rev 
sig  op  over  vandet  og  dannede  en 
slags  ø,  der  kaldes  en  koral-lagune. 
Og  så  skete  der  i  lang,  lang  tid  ikke 
ret  meget  med  øerne.  De  blev  bagte 
af  solen.  Regnen  vædede  dem. 
Bølger  slog  mod  dem  på  alle  sider. 
Vinde  blæste  frygteligt.  Og  lidt  efter 
lidt,  brød  solen,  regnen,  havet  og  vin- 
den overfladen  i  stykker  og  forandrede 
den  til  sand  og  et  tyndt,  mager  lag  af 
jord. 

Sommetider  skete  det  i  løbet  af  disse 
år,  at  stærke  vinde  fra  Asien  og  den 
malajsiske  halvø  havde  nogle  passa- 
gerer med.  Disse  rejsende  var  bak- 
terier, småbitte  prikker,  der  flød  hjæl- 
peløst for  vinden  og  drog  afsted  der- 
hen, hvor  vinden  drev  dem.  Bak- 
terierne landede  på  øerne  og  begyndte 
af  berede  en  bedre  jord. 


Mange  hav-skabninger  var  med  til  at 
bygge  de  mindre  Fiji-øer  og  revene 
omkring  de  vulkanske  øer.  Fra  oven: 
søpindsvin,  søviftekoral,  staghorn- 
koral,  elghorn-koral,  snegl,  hjerne- 
koral og  stjernefisk. 

Nogle  nysgerrige  og  støjende  havfugle 
var  sandsynligvis  de  første  levende, 
større  dyr,  der  først  så  disse  nye  øer 
rejse  sig  op  af  havet.  Terner,  måger, 
svaler  og  fregat-fugle  hvirvlede  ned 
for  at  se  nærmere  til.  De  kunne  ikke 
finde  noget  at  spise  dér  på  dette  bare 
land,  men  de  efterlod  føde  for  fremti- 
den. Frø,  som  de  havde  slugt  et  andet 
sted,  gik  gennem  deres  legemer,  faldt 
til  jorden  og  spirede. 
Andre  småbitte  levende  væsener 
—  støvlignende  sporer  og  frø  med 
faldskærme,  som  vi  kender  f  rå  mælke- 
bøtterne —  blæste  ned  på  øerne  med 
vinde  fra  Sydamerika.  Disse  små  frø 
blev  til  levende  græs,  siv  og  rør  og 
fjedrede  bregner. 

Havet  arbejdede  også.  Det  skyllede 
bestandigt  planter  op  fra  andre  lande. 
En  kokosnød  kunne  drive  over  havet  i 
hundredvis  af  kilometre,  slå  rod  på  en 
kyst  og  vokse  op  til  en  smuk  kokos- 
palme. 


Slanger  og  firben  flød  til  Fiji  på  rafter 
i  form  af  træstykker,  grene  o.l.  Fiji 
har  også  den  store  kvælerslange  og 
helt  små  slanger. 

For  evigt  venner 


Efter  at  David  havde  dræbt  Goliat,  var 
kong  Saul  så  imponeret  over  den  unge 
mands  evner  og  mod,  at  han  optog 
ham  i  sin  egen  husholdning.  Det  var 
dér,  David  blev  gode  venner  med 
Jonatan,  Sauls  ældste  søn.  Deres 
gensidige  beundring  udvikledes 
hurtigt  til  et  så  stærkt  bånd,  at 
Bibelen  siger:  , .Jonatan  sluttede 
pagt  med  David,  fordi  han  elskede 
ham  som  sin  egen  sjæl".  Og  de  to 
sluttede  en  pagt  om  altid  at  ville  ære 
dette  venskab. 

Så  stærkt  følte  Jonatan  med  hensyn 
til  dette  løfte,  at  han  „afførte  sig  sin 
kappe  og  gav  David  den  tillige  med 
sin  våbenkjortel,  ja,  endog  sit  sværd, 
sin  bue  og  sit  bælte". 
Hvadsomhelst  kong  Saul  bad  David 
gøre,  udførte  han  så  godt  som  nogen. 
Og  da  Saul  gjorde  David  til  chef 
for  en  legion  soldater,  der  skulle 
kæmpe  mod  filisterne  sejrede  han. 
Israeliteme    havde   accepteret    David 


som  en  stor  leder,  og  da  han  vendte 
tilbage  fra  krigen,  blev  der  sunget  og 
danset  og  festet  overalt,  medens  kvin- 
derne spillede  på  deres  instrumenter 
og  sang,  jublede  de  og  sagde  til 
hinanden:  „Saul  slog  sine  tusinder, 
men  David  sine  titusinder!" 
At  høre  en  sådan  forherligelse  af 
David  gjorde  kong  Saul  meget  vred, 
og  jalousiens  og  mistænksomhe- 
dens frø  begyndte  at  spire  i  hans  hjer- 
te. Da  David  den  næste  dag,  som 
så  ofte  før  for  at  dulme  kongens  dår- 
lige nerver,  spillede  harpe  for  ham, 
hjalp  den  stille  musik  ikke.  Istedet 
greb  en  ond  ånd  kong  Saul  og  fik  ham 
til  at  kaste  et  spyd  efter  David  i  den 
hensigt  at  dræbe  ham  —  og  han  for- 
søgte det  ikke  bare  én  gang,  men  to 
gange.  Imidlertid  forfejlede  spyddet 
begge  gange  sit  mål,  idet  David 
sprang  til  side. 

Kong    Saul    gjorde    derpå    David    til 
kaptajn  over  et  tusinde  soldater,  idet 


han  håbede,  at  han  ville  blive  dræbt  i 
kampen.  Men  „lykken  fulgte  David  i 
alt,  hvad  han  foretog  sig;  thi  Herren 
var  med  ham  ...  og  Saul  .  .  .  gruede 
for  ham  .  .  .  men  hele  Israel  og  Juda 
elskede  David". 

Da  Saul  ikke  havde  held  med  sig  til 
at  komme  af  med  David,  som  han 
havde  planlagt,  beordrede  han  alle 
sine  tjenere  og  også  Jonatan  til  at  slå 
David  ihjel.  Men  Jonatan  havde 
sluttet  pagt  med  David  som  sin  ven, 
så  han  advarede  David  og  rådede 
ham  til  at  skjule  sig.  Så  sagde  han 
til  sin  far:  „Kongen  forsyndede  sig 
ikke  mod  sin  træl  David;  thi  han  har 
ikke  forsyndet  sig  mod  dig,  og  hvad 
han  har  udrettet,  har  gavnet  dig 
meget". 

Jonatan  mindede  sin  far  om,  hvor 
tapper  David  havde  været  i  krigen, 
og  om  hvordan  han  havde  frelst 
Israel  fra  deres  filister-fjender.  Han 
sluttede  af  med  at  sige:   „Du  så  det 

selv  og  glædede  dig  derover.  Hvorfor 
vil  du  da  forsynde  dig  ved  uskyldigt 
blod  og  dræbe  David  uden  grund?" 
Saul  lod  sig  formilde  ved  disse  ord, 
og  han  lovede  sin  søn,  at  hans  ven 
ikke  ville  blive  slået  ihjel.  Jonatan  var 
meget  lykkelig  og  hentede  David,  så 
de  igen  kunne  forenes.  Men  da  der 
påny  kom  krig,  og  David  og  hans 
hær  sejrede,  blev  kong  Saul  rasende 
over,  at  Herren  sådan  favoriserede 
David.  Da  David  igen  spillede  og 
sang  i  al  uskyldighed  for  kongen,  kom 
der  igen  en  ond  ånd  over  Saul,  og  igen 
prøvede  han  at  dræbe  David  med  sit 
spyd.  Men  igen  forfejlede  spyddet  sit 
mål  og  borede  sig  ind  i  væggen  ved 
siden  af  David. 

David  flygtede  ud  i  natten,  og  Saul 
sendte  i  sit  raseri  folk  efter  ham  for 
at  dræbe  ham.  Sauls  uberegnelige 
temperament  gjorde  David  bange  og 
forundrede  ham  meget.  Da  han  i  al 
hemmelighed  mødtes  med  Jonatan, 
spurgte  han:  „Hvad  har  jeg  gjort? 
Hvad  er  min  brøde?  Og  hvad  er  min 
synd  mod  din  fader,  siden  han  står 
mig  efter  livet?" 

Det  var  vanskeligt  for  Jonatan  at 
tro,  at  hans  far  ville  bryde  sit  løfte 
om  at  ville  lade  David  leve.  Men  da 
Saul  i  sin  vrede  også  prøvede  at  dræ- 
be Jonatan,  advarede  denne  David 
ved  et  forudaftalt  signal,  der  bestod 
i  at  sende  bud  med  bue  og  pil,  om  at 
hans  vens  liv  var  i  fare. 
Da  de  to  venner  blev  klar  over,  at  de 
for  Davids  sikkerhed  skyld  måtte 
skilles,  kyssede  de  hinanden  som 
brødre  og  græd  bittert.  ,, Derpå  sag- 
de Jonatan  til  David:  ,Far  i  fred! 
Om  det,  vi  to  har  tilsvoret  hinanden 
i  Herrens  navn,  gælder,  at  Herren  står 
mellem  mig  og  dig,  mellem  mine  og 
dine  efterkommere  for  evigt!'  Så  brød 
David  op  og  drog  bort,  medens 
Jonatan  gik  ind  i  byen."  (1.  Samuels 
Bog  18-20). 


BØN  OCH 

PROFETEN 

JOSEPH 


AF  TRUMAN  G.  MADSEN 

Fra  en  tale  holdt  i  serien  „Kend  din  religion" 
i  California  1972-73 


Mange  har  spurgt  mig:  „Hvordan  kan  det  være,  at  pro- 
feten Joseph  Smith,  fjorten  år  gammel,  kunne  gå  ind  i  en 
lund,  og,  selvom  han  aldrig  før  havde  bedt  lydeligt  (hvil- 
ket antyder,  at  han  tidligere  havde  bedt  for  sig  selv)  alli- 
gevel i  denne  den  første  bøn  kunne  modtage  en  så  stor 
og  vidunderlig  velsignelse?  Betyder  det,  at  han  havde  så 
meget  større  tro  og  værdighed  end  alle  os  andre?" 
En  del  af  svaret  på  det  spørgsmål  er,  at  de  syner,  som  pro- 
feten Joseph  modtog,  ikke  blot  var  et  svar  på  hans  egen 
bøn  men  bogstavelig  talt  var  svaret  på  millioner  af  men- 
neskers bønner,  måske  endog  fra  dem  på  den  anden  side 
sløret,  som  i  generationer  havde  søgt  efter  evangeliets 
genoprettelse  —  opfyldelsen  af  milliarder  af  menneskers 
udtalelse  af  sætningen:  „Komme  dit  rige"  (Matt.  6:10). 
Det  er  en  vigtig  erkendelse.  Du  og  jeg  beder  ikke 
alene.  Vi  beder  som  en  del  af  en  stor  nutidig  bevægelse 
og  har  fået  stor  magt  i  selve  den  proces.  Hvis  vi  bryder 
os  om  det  8  eller  endog  interesserer  os  nok  for  det  til  at 

prøve  —  at  blive  redskaber  dertil,  så  kommer  enestående 
privilegier  til  os.  Blandt  dem  Helligåndens  bemyndigel- 
ser, gaver  og  velsignelser  og  kronen  på  det  hele,  præste- 
dømmets velsignelser. 

Kendetegnet  på  Joseph  Smith  forhold  til  bøn  er  intimi- 
tet. „Han  sagde  til  os,  at  det  var  den  slags  tro,  de  havde 
brug  for  —  den  tro,  som  et  lille  barn  har,  som  i  ydmyg- 
hed går  til  sine  forældre  og  be'r  om  sit  hjertes  ønsker." 
(„Life  of  Heber  C.  Kimball",  Salt  Lake  City  1945, 
pp.  69-70)  Mange  mener,  at  det  er  høfligt  at  tale  om  og 
til  Gud  som  værende  „langt  borte",  helt  anderledes  og  helt 
usynlig.  Deres  indtryk  af  Gud,  hvis  de  da  har  noget  ind- 
tryk, er,  at  han  er  et  godt,  ædelt  princip  eller  en  „ren 
tanke"  eller  et  klart  lys.  For  Joseph  Smith  var  religionens 
første  princip  (og  også  bønnens  første  princip)  helt  sik- 
kert at  kende  Guds  faderlige  egenskaber  —  ikke  blot,  at 
Gud  har  et  personligt  forhold  til  os,  og  vi  til  ham,  men  at 
Gud  er  en  person,  den  mest  ophøjede  og  fuldstændige 
person  —  og  at  vi  kan  tale  med  ham,  ligesom  Moses 
gjorde  det,  „som  når  den  ene  mand  taler  med  den  anden" 
(2.  Mosebog  33:11).  Her  er  et  tilfælde,  nedskrevet  af  Da- 
niel Taylor,  hvor  profeten  udtrykte  et  sådant  nært  forhold: 
„Jeg  havde  hørt  mænd  og  kvinder  bede  —  specielt 
mænd  —  både  de  mest  uvidende  med  hensyn  til  intel- 
lekt og  boglig  viden  og  de  udpræget  lærde  og  dannede, 
men  aldrig  før  jeg  hørte  profeten  Joseph  Smith  bede, 
havde  jeg  hørt  en  mand  tiltale  sin  Skaber,  som  om  han 
var  tilstede,  lyttende  som  en  far,  der  opmærksomt  lytter 
til  et  pligtofyldende  barns  sorger.  Joseph  var  på  det  tids- 
punkt ganske  ulærd,  men  i  den  bøn,  som  i  vid  udstræk- 
ning var  et  forsvar  for  dem,  der  havde  beskyldt  ham  for 
at  være  vildledt  og  nedsunket  i  synd,  bad  han  Herren  til- 
give dem  og  åbne  deres  øjne,  så  de  kunne  se  klart.  Og  i 
den  bøn,  må  jeg  i  al  ydmyghed  sige,  talte  han  med  him- 
melsk lærdom  og  stor  veltalenhed.  Der  var  ingen  unø- 
dige ophold,  ingen  hæven  af  stemmen  i  begesjstring  men 
en  ligefrem,  samtalende  form,  sådan  som  et  menneske 
ville  tale  til  en  tilstedeværende  ven.  Der  forekom  mig, 
som  om  jeg,  hvis  sløret  var  taget  bort,  måtte  kunne  se 
Herren  stå  dér,  betragtende  den  ydmygste  af  alle  tjenere, 
jeg  nogensinde  havde  set."  („Resollections  og 
Daniel  Taylor"  i  „Juvenile  Instructor"  27:127) 


„Du  og  jeg  beder  ikke  alene. 
Vi  beder  som  en  del  af  en  stor 
nutidig  bevægelse  og  har  fået 
stor  magt  i  selve  den  proces. 
Hvis  vi  bryder  os  om  det,  kom- 
mer  enestående  privilegier  til 


os. 

Lad  os  nu  stille  nogle  elementære  spørgsmål  om  profetens 
bønner  for  at  se  om  og  hvorledes  hans  erfaringer  måske 
dækker  men  også  identificerer  vor  egen. 
Var  hans  bønner  korte  eller  lange?  En  nyomvendt  til  kir- 
ken, Mary  Eliyabeth  Rollins  Lightner,  der  da  kun  var 
14  år  gammel,  beskriver,  hvordan  hun  med  sin  mor  kom  til 
profetens  hjem  og  hørte  en  vidunderlig  prædiken,  hvor 
profeten  ansigt  ligefrem  strålede,  medens  han  bar  vidnes- 
byrd om  Kristi  nærvær.  Så  bad  Joseph  alle  de  tilstede- 
værende lægge  sig  på  knæ,  og  han  bad.  Hun  fortæller: 
„Jeg  haraldrig  siden  hørt  noget  lignende.  Jeg  følte  det, 
som  om  han  talte  med  Herren,  og  kraften  hvilede  over  os 
alle.  Bønnen  var  så  lang,  at  nogle  af  de  tilstedeværende 
rejste  sig  op  og  hvilede  og  derpå  igen  faldt  på  knæ." 
(„Diary  of  Eliyabeth  R.  Lightner"  i  BYU  Special 
Collections",  p.  3) 

Ved  en  anden  lejlighed  rejste  han  sig  en  dag  i  hjemmet  i 
Kirtland,  da  der  var  meget  lidt  mad  på  bordet,  og  sagde: 
„O  Herre,  vi  takker  dig  for  dette  brød  og  beder  dig  sende 
os  noget  bedre.  Amen."  Kort  efter  bankede  det  på 
døren,  og  en  mand  stod  derude  med  en  skinke  og  noget 
mel.  Profeten  frydede  sig:  „Ser  du,  Emma,  jeg  vidste,  at 
Herren  ville  besvare  min  bøn".  („Juvenile  Instructor" 
17:172)  Det  var  en  kort  bøn,  ikke  et  langt  brev. 
Det  lange  og  det  korte  ved  dette  er,  at  nogle  bønner  bør 
være  lange,  andre  korte. 

Tiltalte  Profeten  Herren  som  „Fader",  eller  havde  han  en 
særlig  måde  eller  titel  at  benytte?  Oftest  bad  han  „vor 
Fader"  eller  simpelthen  „Fader"  eller  „Oh,  Herre"  og  var 
ikke  tilbøjelig  til  at  pynte  på  den  titel  med  adjektiver  og 
blomstrende  vendinger.  Sådanne  adjektiver  kan  være  pas- 
sende, men  for  ham  var  det  enkle  „Fader"  tilstrækkeligt. 
Og  i  det,  som  på  så  mange  andre  måder,  var  hans  bønner 
i  harmoni  med  de  mønstre  for  bøn,  som  Kristus  selv 
benyttede. 

Han  sagde  ved  en  bestemt  lejlighed:  „Vær  ligefrem  og  en- 
kel og  bed  om  det,  du  ønsker,  nøjagtigt  ligesom  du  ville 
gå  til  din  nabo  og  sige:  „Jeg  vil  gerne  låne  en  hest  for 
at  tage  ned  til  møllen"".  („Juvenile  Instructor"  27:151-2) 
Det  er  direkte,  intimt  og  spontant. 

Der  var  dog  tidspunkter  ved  højtidelige  lejligheder,  hvor 
profeten  bad  på  formel  vis,  og  hvor  bønnen  blev  en  slags 
ordinanse.  En  sådan  bøn  blev  udtalt  ved  indvielsen  af 
Kirtland  templet.  Den  bøn,  der  er  nedskrevet  i  afsnit 
109  i  Lære  og  Pagter,  er  blevet  model  for  alle  efterfølgende 
indvielsesbønner.  Her  var  en  mand,  som  af  Herren  var 
givet  de  ord  han  skulle  sige  til  ham.  Det  forekom  nogle 
som  en  omvej.  Men  (som  præsident  J.  Reuben  Clark 
siger  det)  demonstrerede  profeten  her  at  noget  af  det,  vi 
oftest  bør  bede  om,  er  at  få  at  vide,  hvad  vi  oftest  bør  bede 
om.  (Se  „Conference  Report",  Oct.  1960,  p.  90) 
Mindst  halvdelen  af  bede-processen  er  at  gøre  vore  sjæle 
modtagelige,  så  vi  kan  blive  gode  lyttere  og  lære  hvordan 
og  hvornår  og  om  hvad,  vi  bør  bede.  Der  er  i  vor  tid  givet 
det  løfte,  at  de  af  os,  som  modtager  evangeliet  vil  blive 
„givet  alting".  Herrens  udtryk  er  „(I)  ejer  alt".  „Alt" 
defineres  som  „livet  og  lyset,  ånden  og  kraften,  der  ud- 
sendes efter  Faderens  vilje  gennem  Jesus  Kristus,  hans 


Søn".  Og  derpå  ,,bed,  om  hvad  I  vil,  i  Jesu  navn,  og  det 
skal  ske.  Men  vid  dette,  det  skal  gives  jer,  hvad  I  beder 
om".  (Se  L.&P.  50:27-30,  fremhævelser  tilføjet) 
Men  bad  profeten  sommetider  om  noget,  som  aldrig  blev 
givet  ham,  eller  om  vejledning,  som  blev  ham  nægtet? 
Det  gjorde  han.  Ligesom  os  stred  han  sommetider  for- 
gæves. For  eksempel  længtes  profeten  efter  at  kende 
tidspunktet  for  Kristi  andet  komme.  Han  siger,  at  han 
„bad  meget  oprigtigt".  Og  Herrens  svar  var  egentlig  ikke 
noget  svar,  undtagen  et  ,,jeg  vil  ikke  sige  dig  det",  og 
„Joseph,  min  søn,  om  du  lever,  til  du  er  femogfirsind- 
styve  år  gammel,  så  skal  du  se  Menneskesønnens  ansigt. 
Lad  dette  være  dig  nok  og  besvær  mig  ikke  mere  angående 
denne  sag"  (L.&P.  130:15) 


„  Men  bad  profeten  sommetider 
om  noget,  som  aldrig  blev  givet 
ham,  eller  om  vejledning,  som 
blev  ham  nægtet?  Det  gjorde 
han.  Ligesom  os  stred  han 
sommetider  forgæves. " 


Så  han  nedskrev  den  eneste  konklusion,  han  kunne 
komme  til:  „Jeg  tror,  at  Menneskesønnens  komme  ikke 
vil  ske  før  den  tid"  (L.&P.  130:17). 

Herren  ønskede  øjensynligt  ikke,  at  Joseph  Smith  eller  vi 
—  skal  kende  det  nøjagtige  tidspunkt.  Han  ønsker,  at  vi 
skal  fortsætte  med  at  leve,  som  om  hans  strålende  gen- 
komst skete  i  morgen.  Åndeligt  talt  betyder  det,  at  vi 
burde  være  beredt  dertil.  Derfor  siger  han  gang  på  gang: 
„Jeg  kommer  snart"  (Se  Johs.  Åb.  22:20).  Men  han 
ønsker  også  at  vi  som  Wilford  Woodruff  udtrykte  det, 
skulle  „plante  kirsebærtrær"  —  og  leve  vort  liv  med 
mangeårigt  udsyn  og  ikke  på  unaturlig  måde  som  sort- 
seere. De  siger:  „Nå  ja,  det  springer  i  luften  om  nogle 
få  år,  så  hvorfor  skulle  jeg  planlægge  at  få  en  uddan- 
nelse?" Det  er  overfladisk  og  undvigende. 
Profeten  var  ved  en  anden  lejlighed  i  færd  med  at  bede 
for  at  få  at  vide,  hvorfor  hans  folk  måtte  lide  så  meget 
i  Missouri.  Der  findes  et  betegende  brev,  hvori  han  be- 
drøvet siger:  „Han  vil  ikke  svare  mig.  Han  vil  ikke  svare 
mig".  Og  der  var  nogle  gange  tidligere,  hvor  han  tiggede 
Herren  om  noget,  som  Herren  allerede  havde  sagt,  han 
ikke  ville  give  ham. 

I  husker  tilfældet  med  Martin  Harris.  Tre  gange  bad  han 
om  tilladelse  til  at  udlåne  manuskriptet  (til  Mormons 
Bog).  Tre  gange  var  svaret  nej.  Profeten  protesterede: 
„Men,  Herre,  forstår  du  det  ikke?  Han  pantsatte  sin  gård, 
hans  kone  er  efter  ham,  Herre.  Hvad  skade  kan  det  gøre2" 


Tilsidst  kom  tilladelsen.  Læs  engang  profetens  moders 
beretning  om,  hvordan  Martin  senere  kom  til  Joseph 
Smiths  hus  og  gik  frem  og  tilbage,  betænkelig  ved  at 
komme  indenfor.  Profeten  ser  ham  gennem  vinduet  og  for- 
ventende det  værste,  styrter  han  ud  og  siger  hurtigt: 
„Martin,  du  har  vel  ikke  mistet  .  .  .".  Martin  nikker.  I  to 
uger  ville  profeten  ikke  lade  sig  trøste.  Ingen  i  familien 
kunne  lette  hans  sorg,  for  han  følte  sig  yderst  fordømt. 
Den  lettelsens  glæde,  som  kom  ind  i  hans  hjerte,  da 
åbenbaringen  kom,  var  ubeskrivelig:  „Omvend  dig  .  .  . 
og  du  er  atter  kaldet  til  arbejdet"  (L.&P.  3:10).  Han  siger 
senere  i  en  beretning  om  åbenbaringen  at  „disse  befalin- 
ger inspirerede  mig".  Derefter  skrev  han,  og  jeg  mener, 
detteeren  opsummering  af  hans  erfaring:  „Jeg  gjorde  det 
til  min  regel,  at  gøre  det  som  Herren  befaler"  („History 
of  The  Church  of  Jesus  Christ  of  Latter-day  Saints", 
2:270).  Han  lærte  det,  ja,  men  han  kom  —  sådan  som 
det  ofte  er  tilfældet  med  os  —  ikke  let  til  det. 
Praktiserede  profeten  familiebøn?  Der  findes  en  beretning 
om  et  besøg  af  en  broder,  som  aldrig  før  havde  truffet 
profeten  og  heller  ikke  bans  familie.  Han  skulle  lige  til  at 
banke  på  døren  men  ventede,  fordi  han  han  hørte  dem 
synge.  Søster  Emma  ledede  familien  og  nogle  gæster  i  en 
slags  familiegudstjeneste.  Derefter  bad  profeten,  og  den 
besøgende  lyttede  åndeløst  til,  hvad  han  kaldte  „en 
forsmag  på  evig  lykke". 

Optegnelser  siger,  at  Joseph  bad  tre  gange  om  dagen 
sammen  med  sin  familie  —  morgen,  middag  og  aften. 
Hvor  smukt!  Han  sagde  engang,  idet  han  citerede  Daniels 
Bog,  at  vi  „skulle  gøre  os  bekendt  med  de  mænd,  som 
.  .  .  bad  tre  gange  om  dagen  med  ansigtet  mod  Herrens 
hus"  („History  of  the  Church",  3:391).  Det  gjorde  Daniel. 
Hvilken  betydning  ligger  der  i  at  vende  ansigtet  mod 
templet?  Øjensynligt  er  det  en  hellig  måde  at  genkalde 
sig  både  de  løfter,  Herren  har  givet  os  og  vore  løfter  til 
ham.  Da  præsident  Wilford  Woodruff  således  indviede  Salt 
Lake  templet,  opsendte  han  en  særlig  bøn  om,  at  folk, 
når  de  kom  ud  for  fristelser  eller  vanskeligheder,  måtte 
huske  templets  løfter,  vende  ansigtet  mod  templet,  og  tro 
på  at  Herren  ville  høre  deres  bønner. 
Joseph  bad  under  sine  lidelser  og  forfølgelser,  men  han 
bad  også  i  stor  taknemmelighed.  Og  her  er  en  betagende 
oplysning.  Han  lærte  de  hellige,  at  de  skulle  praktisere 
dyd  og  hellighed  og  „takke  Gud  i  ånden  for  alle  velsignel- 
ser, hvormed  de  var  velsignede"  (L.&P.  46:32).  Hvor  ofte 
bruger  vi  en  hel  bøn  til  udelukkende  at  takke  og  prise? 
Han  lærte  de  hellige,  at  hvis  de  ville  lære  at  være  tak- 
nemmelige i  alle  forhold,  ville  de  blive  „herliggjort" 
(L.&P.  78:19).  Joseph  udviser  en  medfødt  og  tydelig  evne 
til  at  være  taknemmelig  over  selv  den  mindste  begunsti- 
gelse fra  Herren  eller  fra  andre  mennesker.  Jeg  har  grædt, 
mens  jeg  læste  nogle  af  hans  bønner  for  sine  brødre: 
„Velsign  broder  det  og  det,  Fader,  hvis  hænder  er  fulde 
af  vabler,  efter  han  har  roet  mig  over  floden".  Selv  den 
mindste  begunstigelse  resulterede  i  bevægende  varme  og 
taknemmelighed. 

Der  er  otte  forskellige  steder  i  Lære  og  Pagter,  hvor  Her- 
ren gennem  profeten  benytter  udtrykket  „bed  altid".  Hvor- 

dan  kan  vi  det?  Hvis  „bed  altid"  betyder  lydeligt,  så  kan 
ingen  af  os  gøre  det.  Men  hvis  „bed  altid"  inkluderer  den 
slags  bønner,  der  er  ordløse  og  kommer  fra  hjertet,  så 
kommer  vi  straks  nærmere  til  det.  Og  hvisdet  i  endnu 
højere  grad  betyder,  at  vi  skal  have  bønnens  ånd  hos  os, 
vanset  hvad  vi  iøvrigt  gør  —  og  leve  med  den  bøn  i  hjertet 
—  så  kan  vi  alle  gøre  det.  I  den  forstand  er  Joseph  Smiths 
dagbog  fra  dengang,  han  var  på  en  missionærrejse,  en 
eneste  bøn:  „O  Herre,  besegl  vort  vidnesbyrd  til  deres 
hjerter".  „O  Herre,  trøst  min  familie."  Den  sidste  sætning 
han  udtalte  i  sit  liv  var  en  bøn  —  og  kulminationen  af  alle 
andre  —  „O  Herre.  Min  Gud." 

Men  hvor  meget  betyder  ordene?  Idet  han  kommenterede 
et  vers  i  Det  ny  Testamente,  forandrede  han  en  vigtig 
udtalelse  om  dette.  Det  er  i  Brevet  til  Romerne.  Paulus 
talerom,  hvordan  Ånden  kan  hjælpe  os  i  bøn,  og  siger: 
„Ånden  selv  går  i  forbøn  for  os  med  uudsigelig  kraft" 
(„Profeten  Joseph  Smiths  Lærdomme",  s.  334). 


„Jeg  har  grædt, 

mens  jeg  læste  i  profetens 

dagbog: 

,  Velsign  broder  det  og  det, 

Fader,  hvis  hænder  er  fulde  af 

vabler,  efter  at  han  har  roet 

mig  over  floden.'" 


Når  vi  har  nok  tillid  til  Åndens  skelnen,  holder  vi  op  med 
at  spekulere  så  meget  på  formen  og  bliver  mere  interes- 
seret i  det,  som  ligger  dybt  inde  i  os,  som  vi  ikke  kan  finde 
ord  eller  lyd  for.  Så  oversætter  og  overfører  Ånden  vor 
stræben.  Stræben  er  noget  andet  end  at  sukke.  Vi  kan 
sukke  i  nedtrykthed  og  skuffelse,  og  det  vil  have  tendens 
til  at  gøre  vor  fortvivlelse  endnu  dybere.  Men  stræben  ræk- 
ker opefter.  Vi  kan  tage  vor  stræben,  selv  den,  som  vi  ikke 
kan  udtrykke,  og  vide,  at  når  vi  i  stilhed,  ydmygt  leder 
den  hen  mod  Faderen  og  Sønnen,  så  vil  Ånden  oversætte 
den  perfekt! 

På  den  anden  side  kan  Ånden  kommunikere  Herrens  svar 
på  en  måde,  som  ingen  anden  kraft  kan  duplikere.  Vi  kom- 
mer i  besiddelse  af  en  stor  tillid  og  frihed,  når  vi  stoler 
på  Ånden  med  hensyn  til  det. 

Lydelig  bøn  hjælper  tankerne  til  at  blive  ved  emnet.  Men 
sommetider  er  der  en  fordel  ved  tavs  bøn  og  ved  bevidst 
at  lade  tankerne  løbe.  Lad  dine  tanker  og  dit  hjerte  gå  i 
den  retning,  som  de  synes  tilskyndet  til  at  gå. 


Hvordan  kan  vi  lære  at  koncentrere  os  åndeligt?  Et  be- 
mærkelsesværdigt mønster  fremmanes  om  dette  og  andre 
elementer  ved  kraftig  bøn  i  profetens  instruktioner  til 
præstedømmekvorummerne.  Her  er  hans  nøjagtige  ord: 
„Jeg  arbejdede  med  hvert  enkelt  af  disse  kvorummer 
(højpræster,  halvfjerds'er,  ældster,  biskopper  og  De  Tolv) 
i  nogen  tid  for  at  bringe  dem  til  den  orden,  som  Gud  havde 
vist  mig,  hvilken  er  som  følger."  („History  of  the  Church", 
2:391).  Dette  varet  særlig  kvorum-projekt  i  Kirtland  tem- 
plet. „Den  første  del  skulle  tilbringes  i  højtidelig  bøn  til 
Gud,  uden  nogen  som  helst  talen  eller  forvirring."  Øjen- 
synligt betød  det  en  tavs  —  måske  hviskende  —  bøn. 
Men  ingen  talte  højt,  og  der  var  ingen  fortaler.  ,,Og  der 
blev  sluttet  med  en  beseglende  bøn  ved  præsident 
Rigdon."  Med  andre  ord,  en  enkelt  mand  ville  da  bede 
lydeligt  med  og  for  hele  gruppen.  Derpå  „skulle  alle  kvo- 
rummerne  som  med  én  stemme  råbe  et  højtideligt  hosian- 
na til  Gud  og  Lammet  med  et  Amen,  Amen  og  Amen". 
Hosian na-råbet,  der  oftest  forbindes  med  tempel  indviel- 
ser, havde  således  også  denne  anden  hellige,  personlige 
funktion.  Tre  gange  skulle  de  sige  „hosianna"  og  tre 
gange  „Amen".  „Derpå  sætter  alle  sig  og  opløfter  deres 
hjerter  i  tavs  bøn  til  Gud,  og  hvis  nogen  modtager  en  åben- 
baring eller  får  et  syn,  skal  de  rejse  sig  og  tale,  så  alle 
kan  få  udbytte  deraf  og  glæde  sig  sammen." 
Dette  er  en  åbenbaring  af  instruktioner.  Selv  i  vore  egne 
private  eller  hemmelige  bønner  synes  dens  ånd  af  have 
indflydelse.  Læg  mærke  til,  at  der  først  er  en  koncentre- 
ring —  ikke  forvirring,  men  stilhed.  Derpå  kommer  en  lyde- 
lig besegling  og  en  opsummerende  bøn.  Derefter  et  sjæls- 
søgende  råb  af  taknemmelighed  og  behov,  en  manifesteret 
ærbødighed.  Og  endelig  en  afventende  indstilling  overfor 
Herren,  hvor  vore  hjerter  er  åbne,  følsomme  og  udtryks- 
fulde eller  bevidste  over  for,  hvad  der  kommer  gennem 
Ånden. 

Hvad  skete  der,  når  dette  råd  blev  fulgt?  Her  er  et  eksem- 
pel. Profeten  siger  i  sin  dagbog: 

„De  Halvfjerds'  Kvorum  kunne  glæde  sig  over  en  rig  ud- 
gydelse af  Helligånden.  Mange  rejste  sig  og  talte  og  bar 
vidnesbyrd  om,  at  de  var  fyldt  med  Helligånden,  der  var 
som  en  ild  i  deres  knogler,  så  de  ikke  kunne  forholde  sig 
rolige  men  blev  tilskyndet  til  at  råbe  hosianna  til  Gud." 
(„History  of  the  Churhc"  2:392) 
Og  om  sig  selv  sagde  han: 

„Efter  at  disse  kvorummer  var  taget  afsted,  vendte  jeg 
hjem,  fyldt  med  Ånden,  og  min  sjæl  råbte  hosianna  til 
Gud  og  til  Lammet,  mens  jeg  lå  vågen  i  natten.  Og  mens 
mine  øjne  var  lukkede  i  søvn,  var  Herren  gavmild  mod  mig, 
og  hans  herlighed  var  omkring  mig."  („History  of  the 
Church"  2:387) 
Meget  kan  læres  deraf. 

Men  hvad  med  de  gange,  hvor  vi  føler  os  uværdige? 
Profeten  skrev  selv  i  et  brev  til  Emma:  „Jeg  mindes  alle 
de  forgangne  øjeblikke  i  mit  liv  og  sidder  tilbage  i  sorg  og 
udgyder  tårer  i  bedrøvelse  over  min  dårskab".  Hvis  I  vil 
studere  dem  dybtgående,  vil  I  opdage,  at  alle  profeterne 
har  kendt  til  sådanne  mørke  nætter,  den  samme  kamp, 
som  også  kendes  fra  andre  store  mænd  og  kvinder  i  histo- 

rien.  Nephi,  for  blot  at  nævne  en  enkelt,  skriver  med  så 
stor  tydelighed  om  tro  i  sine  første  bøger,  at  man  undrer 
sig  over,  om  han  nogensinde  frygtede  eller  funderede.  Men 
i  hans  salme  udbryder  han  jo:  ,,Ja,  mit  hjerte  sørger .  .  . 
Når  jeg  ønsker  at  glæde  mig,  sukker  mit  hjerte  over  mine 
synder"  (se  2.  Nephi  4:17-19).  Og  så  beder  han  med  stor 
kraft.  ,,0,  Herre,  vil  du  indhylle  mig  .  .  .  hjælp  mig"  (se 
2.  Nephi  4:53).  Ingen  af  os  slipper  for  sådanne  perioder 
med  højdepunkter  og  nedtrykthed.  Men  ville  noget  over- 
hovedet blive  gjort  i  kirken,  hvis  vi  ventede,  indtil  vi  alle 
var  fuldkomne? 

I  husker,  at  profeten  i  et  panorama-syn  så  mindst  ni  af  De 
Tolv  i  et  fremmed  land.  (Han  sagde  ikke  England,  men  det 
var  dér,  de  senere  drog  til.)  Han  så  dem  samlet  i  en  cirkel 
uden  sko,  forslåede,  i  laser,  skuffede.  Stående  oven  over 
dem  i  luften  var  Herren,  Jesus  Kristus.  Og  profeten  fik  at 
vide,  at  Herren  længtes  efter  at  vise  sig  for  dem,  at  bøje 
sig  ned  til  dem  og  løfte  dem  op.  Men  de  så  ham  ikke. 
Frelseren  så  dem  og  græd.  Vi  har  fået  fortalt  af  to  af  de 
brødre,  som  hørte  Joseph  berette  om  dette  syn,  at  han 
aldrig  kunne  tale  om  det  uden  selv  at  græde.  Hvorfor? 
Hvorfor  skulle  han  blive  så  bevæget?  Fordi  Kristus  bered- 
villigt kom  til  denne  jord,  for  at  alle  Faderens  børn  frimo- 
digt kunne  komme  til  ham,  helt  klar  over,  at  han  ved,  hvad 
der  sker  i  os,  når  vi  synder,  at  han  kender  alle  vore  følelser 
og  interesserer  sig  derfor.  Den  største  tragedie  i  livet,  er 
at  vor  Frelser  efter  at  have  betalt  den  frygtelige  lidelses 
pris  „efter  kødet  og  fuld  af  medlidenhed"  (se  Mosiah  15:9 
og  Alma  7:13)  nu  er  beredt  til  at  række  ned  og  hjælpe  os 
op,  men  at  det  er  forbudt  ham,  fordi  vi  ikke  vil  lade  ham 
gøre  det.  Vi  ser  ned  i  stedet  for  op. 


„Den  største  tragedie  i  livet 
er,  at  vor  Frelser  betalte  den 
frygtelige  lidelses  pris,  så 
han  kunne  hjælpe  os,  men  at  det 
er  ham  forbudt,  fordi  vi  ikke 
vil  lade  ham  gøre  det. " 


Der  er  måske  noget  i  vort  liv,  som  gør  os  mere  eller  mindre 
værdige  til  visse  privilegier.  Men  til  ét  er  vi  aldrig  uvær- 
dige: bøn.  Jeg  tilføjer  et  vidnesbyrd  om  dette.  Profeten 
Joseph  Smith  ikke  alene  belærte  om  dette,  men  han  var 
også  et  eksempel  derpå.  Uden  hensyn  til  vore  sjæles  til- 
stand, kan  vi,  og  må  vi  gå  til  Herren.  Han  lukker  aldrig 
døren  for  os.  Han  beder  os  påkalde  sig,  når  vi  allermest 
har  brug  for  ham.  Of  ofte  er  det,  når  vi  føler  os  mindst 
værdige. 


Jeg  vil  gerne  slutte  af  med  at  bære  vidnesbyrd  om,  at  vi 
i  vor  tids  profet,  Joseph  Smith,  har  et  eksempel  på  leven- 
de, åndfyldt  bøn  —  den  intime  form  for  bøn,  den  slags 
som  kan  forandre  hele  livet.  Men  derudover  illustrerer  pro- 
feten for  alle  tider,  at  bøn  er  mere  end  noget,  der  blot  ek- 
sisterer i  vore  tanker.  Det  er  ikke  blot  selvhypnose.  Det  er 
en  plan  og  et  mønster,  hvorved  vi  i  virkeligheden  bryder 
gennem  slæret  og  tager  imod  den  levende  Guds  hånd  gen- 
nem Kristus.  Jeg  bærer  det  vidnesbyrd  i  Jesu  Kristi  navn. 
Amen. 


':&■       *F 

Hvorfor  lignede  Cathy 
mig  ikke? 


AFJANEP.COVEY 


,,l  et  glimt  som  noget,  der  i  løbet  af  nogle  få  sekunder 
for  gennem  mine  tanker,  så  jeg  Cathy  og  mig  selv,  som  vi 
havde  været  i  åndeverdenen  .  .  .  arm  i  arm,  to  voksne  kvin- 
der, smilende  til  hinanden. " 


Da  jeg  blev  elleve  år  gammel,  gav  mine  forældre  mig  et 
smukt  eksemplar  af  en  af  de  store  klassikere.  Jeg  elskede  at 
læse  de  mange  sider,  og  da  jeg  kom  til  det  sidste  blad, 
græd  jeg.  Jeg  havde  personligt  gennemlevet  dem.  Omhyg- 
geligt gemte  jeg  bogen  i  årevis  i  den  hensigt  at  give  den 
til  min  egen  datter.  Da  Cathy  blev  elleve  år,  gav  jeg  hende 
den  bog.  Glad  for  gaven  tog  hun  bogen  til  sig  og  sled  sig 
tappert  gennem  de  første  to  kapitler,  hvorefter  hun  satte 
den  ind  i  bogreolen  og  lod  den  blive,  uåbnet.  Jeg  var  dybt 
skuffet. 

Af  en  eller  anden  grund  havde  jeg  altid  regnet  med,  at  min 
datter  ville  blive  ligesom  jeg  selv  —  at  hun  ville  kunne  lide 
at  læse  de  samme  bøger,  som  jeg  læste  som  barn,  have 
et  temperament  ligesom  mit,  kunne  lide,  hvad  jeg  holdt  af. 
Årene  er  gået,  og  jeg  har  nu  fire  døtre  —  ingen  af  dem 
har  nogen  lighed  med  mig.  Det  er  jeg  glad  for  nu.  Det 
var  jeg  ikke  dengang. 

,, Cathy  er  en  charmerende,  overstrømmende,  lattermild  og 
noget  gavtyveagtig  pige",  fortalte  hendes  lærere  mig. 
,, Morsom  at  være  sammen  med",  sagde  hendes  veninder. 
,,Glad  ved  livet,  hurtig  til  at  se  humor  allevegne,  en  sensi- 
tiv sjæl",  sagde  hendes  far. 

„Det  er  svært  for  mig",  sagde  jeg  til  min  mand  en  dag. 
„Hendes  uberegnelige  iver  efter  aktiviteter,  hendes  umæt- 
telige behov  for  at  „lege",  hendes  evindelige  og  over- 
strømmende latter  og  pjank  overvælder  mig .  Sådan  har  jeg 
aldrig  i  livet  været.  At  læse  var  min  eneste  fornøjelse  i 
mine  ungpige-år." 

Inderst  inde  vidste  jeg,  at  jeg  var  helt  forkert  på  den,  men 
dybt  nede  i  hjertets  lønkammer  var  jeg  skuffet.  Hun  var 
lidt  af  en  gåde  for  mig,  og  det  var  jeg  sur  over. 
Disse  uudtalte  følelser  opfattes  hurtigt  og  stærkt  af  et 
barn.  Jeg  vidste,  at  hun  ville  føle  dem,  og  at  de  ville  såre 
hende,  hvis  de  ikke  allerede  havde  gjort  det.  Det  pinte  mig 
helt  ind  i  hjertet,  at  jeg  kunne  være  så  ubarmhjertig.  Men 
til  trods  for,  at  jeg  elskede  dette  barn,  kunne  jeg  ikke  for- 
andre mit  indre. 

Nat  efter  nat,  uge  efter  uge,  når  alle  sov,  og  huset  var 
mørkt  og  stille,  stod  jeg  op  alene  for  at  anråbe  Faderen 

i  Himlen  om  forståelse.  For  ham,  som  havde  kendt  og 
elsket  hende  i  evigheden,  bøjede  jeg  hovedet  og  skreg  om 
hjælp. 

Og  så  en  morgen,  meget  tidligt,  mens  jeg  lå  i  min  seng, 
skete  det.  Senere  hen,  når  jeg  prøvede  at  genkalde  mig  det, 
troede  jeg  nok,  at  jeg  havde  drømt,  men  jeg  vidste,  at  det 
ikke  var  nogen  drøm.  Jeg  var  vågen.  I  det  glimt  som  noget, 
der  i  løbet  af  nogle  få  sekunder  for  gennem  mine  tanker, 
så  jeg  Cathy  og  mig  selv,  som  vi  havde  været  i  åndever- 
denen, før  vi  kom  til  denne  jord  —  to  voksne  kvinder,  arm 
i  arm,  smilede  til  hinanden.  Et  forhold  mere  som  søstre. 
Jeg  tænkte  på  min  egen  søster,  og  hvor  forskellige  vi  var, 
og  alligevel  ville  jeg  aldrig  have  ønsket,  at  hun  skulle 
være  ligesom  mig.  Jeg  så  Cathy  og  mig  selv,  som  vi  vil 
være,  når  vi  forlader  dette  liv,  mor  og  datter,  så  lykkelige 
sammen,  de  kæreste  venner. 

Stærkt  trængte  disse  ord  ind  i  mit  sind:  „Hvor  vover  du  at 
prøve  på  at  påtvinge  hende  din  personlighed?  Glæd  dig 
over  forskellighederne  ved  jer!"  Selvom  det  kun  varede 
nogle  sekunder,  dette  glimt,  så  forandrede  denne  opvågen 
mit  hele  sindelag,  som  intet  andet  kunne. 
Fornyet  var  nu  min  overvældende  taknemmelighed,  min 
påskønnelse.  Hvad  jeg  havde  kæmpet  med  og  ikke  syntes 
selv  at  kunne  gennemføre  —  en  forandring  af  mit  sinde- 
lag —  det  gjorde  han  for  mig. 

Jane  Parish  Covey,  husmoder  og  moder  til  otte  børn,  virker 
i  øjeblikket  i  Melbourne  Australien  Missionen,  hvor  hendes 
mand,  John  M.  R.  Covez,  er  præsident. 


Tilskyndelse  til  faste 

AF  FRANK  AYDELOTTE 


Jeg  havde  lige  talt  ved  en  f  i  reside  søndag  aften  og  var  ved 
at  tage  afsted,  da  jeg  følte  en  tilskyndelse  til  at  faste.  Jeg 
havde  ikke  nogen  bevidst  grund  til  at  skulle  gøre  det  og  af- 
viste tanken.  Alligevel  vågnede  jeg  usædvanlig  tidligt 
næste  morgen  og  blev  igen  tilskyndet  til  at  begynde  at 
faste.  Følelsen  var  så  stærk,  at  jeg  ikke  kunne  ignorere 
den,  så  jeg  begyndte. 

I  løbet  af  dagen  inde  på  kontoret  hviskede  den  stille,  sagte 
stemme  til  mig,  at  jeg  næste  dag  ville  miste  mit  arbejde, 
men  at  jeg  ikke  skulle  blive  vred  eller  geråde  i  panik  men 
i  stedet  forblive  kold  og  rolig,  for  de  begivenheder,  der 
skulle  ske,  villevende  sig  til  min  fordel.  Heledagen  gentog 
stemmen  det  budskab.  Jeg  vidste,  at  jeg  var  ved  at  blive 
beredt  til  en  krisesituation. 

Jeg  følte  mig  forvirret.  Jeg  vidste,  at  jeg  modtog  en  åben- 
baring, men  jeg  kunne  ikke  tro  det.  Folk  talte  ofte  om, 
hvor  godt  jeg  udførte  mit  arbejde,  og  hvor  sikker  jeg  kunne 


være  på  min  stilling.  Jeg  holdt  af  mit  arbejde  som  biblio- 
tekar i  afdelingen  med  sjældne  bøger  og  manuskripter 
og  brød  mig  ikke  om  tanken  om  at  skulle  miste  det,  men 
alligevel  fornægtede  jeg  ikke  Åndens  stemme. 
Næste  morgen  havde  jeg  ikke  været  på  arbejde  en  time, 
før  direktøren  bad  mig  komme  ind  på  sit  kontor.  Han  for- 
talte mig  at  han  havde  til  hensigt  at  afskedige  mig  med  to 
ugers  opsigelse.  Det  var  tydeligt,  han  havde  ventet,  at  jeg 
ville  lave  en  scene,  men  Herren  havde  forberedt  mig. 
Da  jeg  var  fastansat  i  det  offentliges  tjeneste,  kunne  jeg 
ikke  uden  videre  afskediges.  Jeg  blev  overført  til  en  anden 
afdeling  med  en  opgave  uden  ansvar.  Mine  overordnede 
håbede,  at  jeg  hellere  ville  tage  min  afsked  end  at  udholde 
det  flove  ved  at  sidde  i  en  meningsløs  stilling.  Men  i  tillid 
til  de  guddommelige  instruktioner  gjorde  jeg  mig  anstren- 
gelser for  at  være  nyttig  og  var  på  udkik  efter  noget  at  gøre, 
til  trods  for  at  den  yngste  kontorelev  i  vores  kontor  havde 
mere  fornuftigt  arbejde,  end  jeg. 

Jeg  så  mig  om  efter  andet  arbejde,  men  intet  syntes  åbent 
i  mit  fag.  Skuffelsen  blev  til  fortvivlelse:  „Vil  jeg  nogen- 
sinde få  et  bedre  job?",  spurgte  jeg  dagligt  i  mine 
bønner. 

Jeg  fandt  trøst  ved  at  læse  profeten  Joseph's  anråbelse 
i  Liberty  fængslet,  som  findes  i  Lære  og  Pagters  afsnit 
121 .  Jeg  var  blevet  oplært  til  at  have  tillid  til  Helligåndens 
vejledning,  og  gennem  Ånden  blev  jeg  opmuntret  til  at  for- 
blive tålmodig.  En  dag  i  april  måned  følte  jeg  mig  inspire- 
ret til  at  besøge  en  mand  med  betydelig  indflydelse  på 
vores  lokale  universitet.  Han  modtog  mig  venligt,  og  da 
han  hørte,  at  jeg  søgte  et  job,  blev  han  interesseret  i  at 
engagere  mig.  Han  foreslog,  at  jeg  forblev  i  mit  daværende 
arbejde,  indtil  den  stilling,  han  havde  i  tankerne,  blev 
ledig.  Mine  håb  steg  til  nye  højder. 

Jeg  forventede  at  høre  fra  denne  mand  inden  længe,  men 
min  tros  prøvelser  var  ikke  forbi.  Fem  måneder  gik,  uden  at 
jeg  hørte  et  ord.  Mange  gange  søgte  jeg  på  arbejdet  trøst 
i  bøn  bag  bibliotekets  stakke  af  bøger.  Men  da  vores  wards 
biskopråd  blev  reorganiseret,  og  jeg  forblev  andenrådgiver, 
følte  jeg  mig  sikker  på,  at  lysere  dage  var  nær.  Nogen  tid 
senere,  mens  jeg  bad,  hviskede  Helligåndens  stemme  til 
mig,  at  jeg  skulle  fatte  håb,  for  mine  prøvelser  var  snart 
forbi. 

Sent  i  august  måned  havde  jeg  et  to-timers  interview  med 
min  ven,  men  der  kom  ikke  noget  tilbud  om  en  stilling. 
To  dage  senere  ringede  min  ven  og  bad  mig  besøge  ham 
hjemme.  Før  jeg  tog  afsted,  bad  jeg  for  at  give  udtryk  for 
min  taknemmelighed  over,  hvad  der  var  sket,  og  takke  for 
mine  velsignelser.  Jeg  rejste  mig,  klar  over  at  stillingen  var 
min.  Da  jeg  kom  til  mandens  hjem,  gik  han  igang  med  at 
forklare  mig  min  nye  stillings  pligter. 
Når  jeg  nu  ser  tilbage  på  disse  syv  måneders  vanskelig- 
heder og  åndelige  vejledning,  forstår  jeg,  at  jeg  kom  gen- 
nem en  skæbnesvanger  prøvelse,  der  styrkede  mig  ånde- 
ligt og  lærte  mig  værdien  af  at  leve  nær  til  Herren. 

Frank  Aydelotte,  forfatter,  virker  som  stavsmissionær  og 
søndagsskolelærer  i  Lawrence  Ward,  Kansas  City,  Mis- 
souri stav. 

AFJANATH  R.  CANNON 


Prioriteter  i  ædel  stræben 


Kære  søstre,  enhver  af  os  ønsker  at  opnå  det  bedste  i 
vort  personlige  liv  og  også  at  opfylde  vore  kirkelige  for- 
pligtelser. For  de  af  os,  som  er  ledere  af  kvinder  i  kirken, 
er  ædel  stræben  et  stort  og  værdigt  mål.  Vi  er  kaldede 
til  at  være  et  eksempel  på  fuldkommenhed. 
Hvilken  slags  fuldkommenhed  vil  vi  stræbe  efter?  Prin- 
cippet om  handlefrihed  er  givet  os  af  Herren.  Hver  eneste 
dag  præsenterer  han  os  for  noget  at  vælge  mellem  —  ikke 
bare  valg  mellem  godt  og  godt.  „Vi  tragter  efter  alt,  hvad 
der  er  dydigt,  elskeligt,  hvad  der  har  godt  lov  eller  er  pris- 
værdigt." (Trettende  trosartikel).  Men,  søstre,  vi  kan  ikke 
søge  efter  alt  det  på  samme  tid.  „Alt  har  sin  stund." 
(Prædikerens  Bog  3:1). 

Der  findes  et  ordsprog,  der  siger:  „Hvis  det  overhovedet 
er  værd  at  gøre,  er  det  værd  at  gøre  godt".  Men  Richard 
L.  Evans  bemærkede  engang,  at  nogle  ting  kun  var  værd 
at  gøre,  hvis  de  ikke  behøver  at  gøres  så  godt,  at  de  kom 
til  at  kollidere  med  vigtigere  ting. 

At  bestemme  prioritets-rækkefølgen  er  vores  nøgle  til  at 
få  held  med  vores  ædle  stræben.  For  at  hjælpe  os  med  at 
fastlægge  nogle  væsentlige  prioriteringer  kan  jeg  give  to 
eksempler  på,  hvordan  sådanne  engang  blev  overset. 
Historien  om  Mikal,  datter  af  Saul,  Davids  første  kærlighed 
og  hustru,  er  en  af  de  mest  rørende  historier  i  Det  gamle 
Testamente  og  en  af  de  mest  betydningsfulde  for  kvinder. 
Der  kan  ikke  være  nogen  tvivl  om  Davids  og  Mikals  kær- 
lighed. Saul  blev  klar  over  det,  da  David  som  ung  mand 
opholdt  sig  ved  hans  hof: 

„Men  da  Saul  så  og  skønnede,  at  Herren  var  med  David, 
og  at  hele  Israel  elskede  ham,  frygtede  han  David  endnu 
mere,  og  Saul  blev  for  stedse  David  fjendsk"  (1.  Samuel 
18:28,  29). 

Men  han  lod  David  tage  Mikal  til  hustru,  takket  være 
Jonatans  forbøn,  og  da  David  tilsidst  måtte  flygte  for  at 
undgå  Sauls  morderiske  vrede,  var  det  Mikal,  som  adva- 


rede sin  mand  og  hjalp  ham  til  at  flygte.  Flere  år  senere, 
da  Davids  hære  havde  sejret,  og  Saul  var  død,  forlangte 
David  sin  hustru  Mikals  tilbagevenden,  og  de  blev  gen- 
forenede. 

David  bragte  også  pagtens  ark  til  Jerusalem,  og  det  blev 
en  med  begejstring  modtaget  begivenhed,  en  virkelig  pa- 
rade med  musik  og  dans  på  vejen.  „Og  David  dansede 
af  alle  kræfter  for  Herrens  åsyn",  siger  skriften,  „iført  en 
linned  efod"  (2.  Samuel  6:14),  der  var  et  stykke  cere- 
monielt tøj.  Den  var  øjensynligt  temmelig  kort,  forda  Mikal 
så  ud  af  vinduet  og  bemærkede  sin  mand  dansende  i  spid- 
sen for  paraden  i  sin  linned  efod,  blev  hendes  sømmelig- 
hedssans dybt  chokeret.  Vi  læser: 

„Men  da  David  vendte  tilbage  for  at  velsigne  sit  hus,  gik 
Sauls  datter  Mikal  ham  i  møde  og  sagde:  ,Hvor  ærbart 
Israels  konge  opførte  sig  i  dag,  da  han  blottede  sig  for 
sine  undersåtters  trælkvinders  øjne,  som  letfærdige  men- 
nesker plejer  at  gøre!'"  (2.  Samuel  6:20).  I  kan  sikkert 
forestille  jer,  hvilket  chok  det  må  have  været  for  denne 
triumferende,  impulsive  mand. 

Men  Mikal  var  datter  af  en  konge,  og  hun  vidste,  at  konger 
skulle  opføre  sig  med  værdighed  og  være  et  eksempel  på 
fuldkommenhed  i  dragt  og  optræden.  Hun  havde  ret.  Men 
se  blot  hvor  forkert  hun  havde  valgt  sin  prioriteringsræk- 
kefølge! 

David  var  dybt  såret  og  vred.  Han  svarede:  „For  Herrens 
åsyn  vil  jeg  lege,  så  sandt  Herren  lever,  som  udvalgte  mig 
frem  for  din  fader  og  hele  hans  hus,  så  han  satte  mig  til 
fyrste  over  Herrens  folk  Israel;  jeg  vil  lege  for  Herrens 
åsyn,  selvom  jeg  derved  nedværdiges  og  synker  endnu  dy- 
bere i  dine  øjne;  men  hos  trælvkindeme,  du  talte  om,  skal 
jeg  vinde  ære!"  (2.  Samuel  6:21-22). 
Og  historien  om  Mikal  konkluderer  med  disse  kolde  ord: 
„Og  Sauls  datter  Mikal  fik  til  sin  dødsdag  intet  barn." 
(2.  Samuel  6:23). 

Hvis  blot  Mikal  havde  lært,  at  mænd  skal  bydes  velkom- 
men med  mildhed  og  kærlighed.  Hvis  blot  hun  havde  for- 
stået den  prioritetsrækkefølge,  der  kræves  i  forholdet 
mennesker  imellem,  så  ville  hun  have  ventet  og  udbedret 
Davids  opførsel  med  kærlig  takt  og  et  godt  eksempel. 
Søstre,  sørg  for  at  gode,  personlige  forhold  til  hinanden, 
og  især  til  dem  som  står  jeg  nærmest,  ligger  i  toppen  af 
jeres  liste  over  prioritetsrækkefølgen. 
Den  mere  velkendte  historie  om  hvad  Mikals  far,  kong 
Sauls  oplevede,  beskriver  det  allervigtigste  at  prioritere  — 
lydighed  over  for  Herrens  ord. 

Da  Herren  skænkede  sejr  over  amalekitterne,  var  det  med 
den  befaling,  at  amalekitterne  og  alle  deres  hjorde  skulle 
helt  udryddes.  Men  Saul  havde  sine  egne  planer.  Han 
manglede  ydmyghed  til  at  tænke  sig  muligheden  af,  at 
hans  opfattelse  af  fuldkommenhed  ikke  var  den  bedste. 
Han  syntes,  at  det  ikke  kunne  være  fornuftigt  at  dræbe 
alle  de  får  og  alt  det  kvæg.  Selvfølgelig  burde  de  bedste 
reddes.  Saul  havde  været  hyrdedreng  i  sine  unge  dage, 
og  han  satte  pris  på  dygtighed  i  det  fag.  Desuden  ønskede 
hans  folk  også  at  redde  de  bedste  af  amalekitternes  dyr, 
og  Saul  mente,  at  en  hersker  burde  lytte  til  folkets  røst. 
Og  da  Samuel,  den  levende  provet,  indkaldte  Saul,  for  at 
han  kunne  redegøre  for  sin  ulydighed  mod  Herrens  ord, 
udtænkte  Saul  endnu  en  god  grund  til  at  redde  de  bedste 
af  dyrene  —  de  kunne  blive  fortrinligt  offer  til  Herren  i 
ordnede  og  passende  ceremonier.  Men  Samuel  sagde: 
,,At  adlyde  er  mere  værd  en  slagtoffer,  og  at  være  lyd- 
hør er  mere  værd  end  vædderfedt"  (1 .  Samuel  15:22).  Og 
Saul  blev  forkastet  af  Herren  som  hersker  over  Israel, 
fordi  hans  prioriteringsrækkefølge  var  forkert. 
Herrens  ord  gennem  sine  levende  profeter  har  forrang  over 
enhver  af  vore  tanker,  uden  hensyn  til  hvor  fortrinlige 
de  måtte  synes  os  at  være.  Og  således  bør  Herrens  værk 
have  forret  over  enhver  af  vore  anstrengelser  for  at  opnå 
fuldkommenhed. 


Vi  vil  opfordre  jer  til  ædel  stræben  i  jeres  uddannelse,  i 
arbejdet,  i  hjemmet,  i  hjælpeforeningen,  i  enhver  værdig 
anstrengelse  på  rette  tid  og  sted.  Men  husk  altid  at  ordne 
jeres  prioriteringsrækkefølge  gennem  inspiration  og  ved  at 
lytte  til  Herrens  levende  profeter. 

Jeg  bærer  vidnesbyrd  om,  at  de  mænd,  som  leder  kirken 
i  dag,  er  levende  profeter.  At  vor  Frelser,  Jesus  Kristus, 
lever  og  leder  denne,  hans  kirke,  gennem  disse  profeter. 
Og  at  vi  gennem  lydighed  og  kærlighed,  gennem  studium 
og  bøn  og  ved  at  lytte,  kan  modtage  den  inspiration,  som 
vi  behøver  for  at  fastlægge  vores  særlige  prioriterings- 
rækkefølge i  vores  ædle  stræben. 


Str.  Janath  R.  Cannon  i  uddannelsesrådgiver  i  hjælpe- 
foreningens generalhovedbestyrelse. 

Bønnen  - 

en  livsbetingelse 

BO  G.  WENNERLUND 
Regionalrepræsentant  for  De  Tolv 


For  en  sidste  dages  hellig  er  bønnen  en  nødvendighed  for 
at  kunne  forblive  en  sidste  dages  hellig. 
Uden  en  tilbagevendende,  ja,  næsten  en  stadig  igang- 
værende kommunikation  med  vor  himmelske  Fader,  kan 
en  sidste  dages  hellig  ikke  leve  sit  liv  uberørt  af  verden. 
Uden  bønnen  kan  man  ikke  bevare  sit  vidnesbyrd  levende, 
uden  den  kan  man  ikke  udfylde  det  embede,  hvori  man 
er  indsat.  En  sidste  dages  hellig,  som  ikke  beder  findes 
ikke,  for  den  som  ikke  beder  er  holdt  op  med  at  være  en 
sidste  dages  hellig. 

Gennem  bøn  stemmer  vi  vort  sind  og  vore  hjerter  og  gør 
os  modtagelige  for  Herrens  ånd.  Uden  denne  ånd  kan  vi 
ikke  klart  se  vort  livs  mission.  Uden  den  kan  vi  ikke  se 
de  ting,  hvorfra  vi  må  omvende  os.  Uden  den  får  vi  ikke 
den  styrke  som  er  nødvendig  for  at  bringe  den  for  vor  frelse 
og  ophøjelse  nødvendige  fortsatte  omvendelse  i  stand. 
Som  medlemmer  af  Jesu  Kristi  Kirke  har  vi  modtaget  løftet 
om  at  blive  betjent  af  Helligånden  i  vort  liv.  Denne  —  Hel- 
ligånden —  som  er  den  tredie  person  i  guddommen  er  en 
åbenbarer,  en  trøster.  Gennem  ham  har  vi  modtaget  vidnes- 
byrdet om,  at  Jesu  Kristus  er  Guds  Søn,  vor  broder  og 
genløser.  Gennem  Helligånden  modtager  vi  gennem  hele 


vort  liv  mer'  og  mer'  kundskab  om  tingene  sådan  som  de 
er,  som  var  og  som  de  vil  blive  (L&P  93:24).  Gennem  ham 
kommer  vi  lidt  efter  lidt  til  at  eje  al  kundskab.  For  at  dette 
skal  kunne  ske,  må  vi  gøre  os  modtagelige  for  Helligåndens 
budskab  til  os.  Uden  bøn  er  dette  ikke  muligt.  Ældste  Bruce 
R.  Mc.  Conkie  har  sagt:  „Der  findes  ingen  frelse  uden 
bøn."  Herren  åbenbarede  til  profeten  Joseph  Smith,  at  det 
er  umuligt  for  et  menneske  at  blive  frelst  i  uvidenhed.  (L&P 
131:6).  Det  er  let  at  se  sammenhængen  mellem  begge 
disse  udtalelser:  Uden  bøn  ingen  kundskab,  uden  kund- 
skab ingen  frelse. 

Vi  lever  i  en  tid,  hvor  de  som  elsker  retfærdigheden  ofte 
har  grund  til  at  ængstes  på  grund  af  det  de  ser  ske. 
Præsident  Kimball  sagde,  at  vi  lever  i  en  døende  verden. 
Den  sidste  dages  hellig,  som  holder  op  med  at  bede  kom- 
mer til  at  fortvivle  i  sit  hjerte.  Verden  vil  overmande  ham. 
Han  vil  glemme  at  bagved  —  på  den  anden  side  af  vanske- 
lighederne kommer  lysets  og  sandhedens  sejr  over  det 
onde.  Han  vil  tabe  såvel  håbet  som  troen  og  kærligheden. 
Herren  har  gentagne  gange  formanet  sit  folk  at  bede  og 
har  også  givet  mange  gode  råd  med  løfter  til  dem  som 
beder  i  tro.  „og  hvad  I  beder  Faderen  om  i  mit  navn,  som 
er  ret,  og  tror,  I  skal  få  det,  se,  det  skal  gives  jer."  Bed 
altid  til  Faderen  i  mit  navn  i  jeres  familie,  så  jeres  hustruer 
og  børn  må  blive  velsignet".  (3  Nephi  18:20,21). 
Lad  alle  os  som  er  taknemmelige  over  at  måtte  regnes 
blandt  de  sidste  dages  hellige  aldrig  blive  fristet  til  at  for- 
sage bønnen.  Lad  os  også  i  bønnen  udtrykke  vor  taknem- 
melighed, bekende  vor  forsømmelser  og  fejl,  be'  om  kraft 
for  os  selv,  for  vor  kære  og  hinanden.  Lad  os  dernæst 
også  lytte  til,  hvad  ånden  hvisker  til  svar.  Hvilke  kundskab 
han  vil  give  os.  Hvilket  svar  på  vore  spørgsmål.  Hvilken 
klarhed  over  ting  som  vi  overvejede  i  vor  hjerte? 
Han  vil  åbenbare  sandheden  for  os  ...  og  gennem  den  Hel- 
ligånds kraft  kan  I  kende  sandheden  i  alle  ting.  (Mor.  10:5). 


Kinesisk  k  lan-genealogi 
bliver  filmet 

„The  Church  Genealogical  Depart- 
ment" vil  snart  være  i  besiddelse  af 
den  største  samling  af  kinesisk  gene- 
alogi  i  hele  verden  —  Kina  inklusive." 
Ted  Telford,  specialist  i  erhvervelse 
af  dokumenter  og  operationer  i  mar- 
ken hos  genealogisk  afdeling,  sagde 
dette,  da  han  diskuterede  afdelin- 
gens plan  med  at  mikrofilme  hund- 
reder af  klan-genealogiske  doku- 
menter i  Taiwan  og  Hong  Kong. 
Siden  september  1975  har  „The 
Church  Genealogical  Department" 
mikrofilmet  500  „titler"  indenfor  klan- 
genealogi  på  Formosa.  Broder  Tel- 
ford forklarede,  at  en  „titel"  kan 
bestå  af  fra  et  til  adskillige  bind,  og 


at  hvert  bind  består  af  hundreder  af 
navne. 

Kirken  har  ansat  en  hel  del  menne- 
sker —  hvoraf  de  fleste  er  ikke-med- 
lemmer  —  som  arbejder  deltids  med 
at  finde  og  filme  optegnelser.  Med- 
lemmer bliver  også  opmuntret  til  at 
hjålpe  med  eftersøgningen. 
„Det  er  vanskeligt  og  langsommeligt 
arbejde,  fordi  der  på  Formosa  ikke 
er  nogen  biblioteker  eller  regerings- 
arkiver,  hvor  denne  slags  optegnel- 
ser bliver  samlegt,  og  genealogerne 
må  selv  finde  optegnelserne"  sagde 
specialisten. 

Siden  de  fleste  af  optegnelserne  er 
i  privateje  hos  de  forskellige  familier, 
må  genealogerne  først  vinde  de  på- 
gældende familiers  tillid,  før  de  kan 
filme  deres  optegnelser. 
Nogle  familier  vil  ikke  tillade,  at  op- 

tegneiserne  bringes  ud  af  deres 
hjem,  så  filmudstyret  må  ofte  tages 
med  til  hjemmene. 
Skøn  arbejdet  er  langsommeligt,  går 
det  godt  fremad  og  „er  anstrengel- 
serne værd",  sagde  han.  Situationen 
er  i  høj  grad  den  samme  i  Hong 
Kong,  men  der  er  mindre  forhånden- 
værende materiale,  fordi  byen  er 
temmelig  ny  og  mange  af  optegnel- 
serne blev  efterladt  i  hovedlandet 
Kina,  da  folk  i  stort  antal  immigre- 
rede derfra  sidst  i  fyrrene. 
„I  Asien  finder  man  nogle  af  de 
bedste  genealogiske  optegnelser  i 
verden.  Mange  af  de  klan-genealo- 
giske optegnelser  er  nøjagtige  ca. 
1.000  år  tilbage.  Nogle  går  endda 
helt  tilbage  til  det  legendariske  tal 
3.000  år  før  Kristi  Fødsel",  sagde 
specialisten. 

Kinesiske  optegnelser  bliver  vældigt 
godt  holdt  på  grund  af  skikken  med 
at  tilbede  forfærdrene  og  vigtighe- 
den af  at  bestemme  rettighederne  til 
arv  af  ejendomme. 
„Alle  de  nødvendige  oplysninger  er 
samlet  i  optegnelserne  —  fødsler, 
ægteskaber  og  dødsfald",  sagde 
han. 

„Det  er  interessant,  hvorledes  Her- 
ren har  sørget  for  disse  optegnelser 
og  hvorledes  disse  traditioner  med 
at  føre  dem  er  blevet  opretholdt  lige 
til  den  dag,  hvor  vi  kan  indsamle 
dem",  tilføjede  han. 
Når  optegnelserne  er  filmet,  bliver 
de  ikke  oversat,  men  bliver  sendt  til 
det  genealogiske  bibliotek  nøjagtigt 
som  de  er.  Der  vil  gå  mange  år,  før 
de  klan-genealogiske  optegnelser 
bliver  katalogiseret  til  tempelarbejde. 
„The  Church  Genealogical  Depart- 
ment" har  filmet  mange  andre  kine- 
siske klan-genealogiske  optegnel- 
ser fra  biblioteker  i  Japan  og  fra  bib- 
liotekerne ved  Harvard  Universitetet, 
universitetet  i  Berkeley  i  Kalifornien 
og  universitetet  i  Hong  Kong. 
I  næste  måned  (juni  1976)  vil  afde- 
lingen begynde  at  filme  kinesiske 
klan-genealogiske  optegnelser  ved 
Columbia  Universitetet,  hvor  den 
største  enkeltsamling  af  optegnelser 
findes. 


I  år  blev  der 

dannet  elleve  nye  missioner 

Yderligere  tegn  på  kirkens  vækst  ses 
af  Det  øverste  Præsidentsskabs  er- 
klæring om  denneise  af  8  nye  mis- 
sioner. Med  de  nye  missioner,  der 
blev  dannet  i  løbet  af  de  første  fire 
måneder  af  året,  bliver  det  11  nye 
missioner  i  1976.  Der  er  nu  145  mis- 
sioner, hvoraf  101  er  blevet  dannet 
indenfor  de  sidste  20  år.  Af  de  101 
blev  60  dannet  mellem  1965  og  1975. 
De  9  nye  missioner  vil  blive  statione- 
ret i  Okayama,  Japan;  San  Salvador, 
El  Salvador;  Lima,  Peru;  Barcelona, 
og  Sevilla,  Spanien;  Manchester,  Eng- 
land; Goteborg,  Sverige  og  Tampa, 
Florida. 

De  3  nye  missioner,  der  blev  be- 
kendtgjort tidligere  i  år,  har  hoved- 
kvarter i  Kaohsiung,  Formosa;  Winni- 
peg,  Manitoba,  Canada  og  Houston, 
Texas. 

Japan  Okayama  Missionen  skal  dan- 
nes ved  en  omgruppering  af  Japan 
Fukuoka-  og  Japan  Kobe  Missio- 
nerne. 

El  Salvador  San  Salvador  Missionen 
skal  dannes  ved  en  deling  af  Guate- 
mala City  Missionen.  Førnævnte  mis- 
sion får  ca.  12.000  medlemmer.  Der 
er  mere  end  17.000  medlemmer  i 
Guatemala. 

Fuldtids-missionærarbejde  i  Spanien 
begyndte  i  1968  under  Den  franske 
Missions  ledelse.  Medlemstallet  er 
nu  ca.  1.000  og  Spanien  Madrid  Mis- 
sionen, der  blev  dannet  i  1970,  er 
blevet  delt  i  Spanien  Barcelona-  og 
Spanien  Sevilla  Missionerne. 
Sverige  Goteborg  Missionen  med 
2.500  medlemmer,  bliver  dannet  ved 
en  deling  af  Sverige  Stockholm  Mis- 
sionen, som  får  3.000  medlemmer. 
Den  allerede  eksisterende  Peru  Lima 
Mission  bliver  delt  i  Peru  Lima  Nord 
og  Peru  Lima  Mission  Syd,  med  8.000 
medlemmer  i  nord  og  næsten  7.000 
i  syd. 

In  den  anden  ende  af  verden,  i  Stor- 
britannien, vil  England  Leeds  Mis- 
sionen blive  omdannet,  således  at 
England  Manchester  Missionen  kan 
dannes  heraf.  Den  nye  mission  får 
ca.  8.000  medlemmer,  medens  Leeds 
Missionen  får  11.000. 


I  de  forenede  Stater  vil  Florida  Tam- 
pa Missionen  blive  dannet  ved  en  de- 
ling af  Florida  Ft.  Lauderdale  Missio- 
nen, som  har  7.000  medlemmer. 
Af  de  3  nye  missioner,  som  er  ble- 
vet bekendtgjort  tidligere  på  året,  er 
Texas  Houston  Missionen  blevet  dan- 
net af  Texas  San  Antonio  Missionen. 
Hver  af  disse  missioner  har  ca. 
13.000  medlemmer,  og  hver  af  dem 
er  dækket  af  stave. 
Mod  nord  er  Canada  Winnipeg  Mis- 
sionen blevet  dannet  af  dele  af  to 
andre  missioner,  Canada  Calgary 
Missionen,  og  Syd  Dakota  Rapid  City 
Missionen.  Den  nye  missions  område 
vil  omfatte  hele  Manitoba  og  Saskat- 
chewan  mod  vest  og  en  lille  del  af 
det  sydvestlige  Ontario  mod  øst,  og 
den  får  ca.  4.200  medlemmer. 
Formosa  Kaohsiung  Missionen,  der 
har  3.600  medlemmer,  er  blevet  dan- 
net ud  af  Formosa  Taipei  Missionen, 
der  har  4.600  medlemmer. 


To  nye  stave 
i  Det  fjerne  Østen 

Den  22.  og  25.  april  blev  to  hoved- 
milepæle i  kirkens  historie  i  Det  fjer- 
ne Østen  nået,  da  de  første  stave 
blev  organiseret  på  Formosa  og  i 
Hong  Kong.  Disse  stave  er  de  første 
blandt  kineserne. 

De  nye  stave  er  et  naturligt  resultat 
af  kirkens  udvikling  i  disse  to  lande. 
Engang  var  begge  en  del  af  den  syd- 
lige afdeling  af  Den  fjernøstlige  Mis- 
sion. Nu  er  der  Hong  Kong  Missionen 
og  Formosa  Taipei  Missionen.  Man 
har  planlagt  i  juli  måned  at  dele 
sidstnævnte  mission,  således  at  den 
nye  Formosa  Kaohsiung  Mission  kan 
dannes. 

De  nye  stave  blev  organiseret  under 
ledelse  af  ældste  Gordon  B.  Kinckley 
fra  de  tolvs  Råd,  assisteret  af  ældste 
Adney  Y.  Komatsu,  assistent  for  de 
tolvs  Råd  og  område-tilsynsførende 
for  Det  fjerne  Østen. 

Taipei  Formosa-staven. 

Taipei  Formosa-staven  blev  grund- 
lagt tyve  år  efter  at  de  første  missio- 
nærer fra   de   sidste   dages   hellige 

landede  på  øen  i  1956.  Tre  år  senere 
blev  landet  indviet  til  forkyndelse  af 
evangeliet  af  ældste  Mark  E.  Peter- 
sen fra  De  tolvs  Råd.  I  1971  blev  For- 
mosa  Taipei  Missionen  dannet. 
Chang  l-ch'ing,  distriktspræsident  for 
den  nordlige  del  af  Formosa  Taipei 
Missionen,  blev  opretholdt  som  præ- 
sident for  den  nye  Taipei  Formosa- 
stav.  Opretholdt  som  hans  rådgivere 
blev  Liang  Jun-sheng  og  Wan  Kan- 
leung. 

Chang  l-ch'ing,  57  år  blev  født  i  Tung 
Men,  Kina,  Han  er  et  nyt  medlem  af 
kirken  og  blev  døbt  den  16.  februar, 
1963,  i  Hsin  Chu,  Formosa.  Den  18. 
november  1951  giftede  han  sig  med 
Hsing  Chaung.  De  har  fire  børn.  Han 
har  gjort  tjeneste  som  rådgiver  for 
grenspræsidenten,  grenspræsident 
og  distriktspræsident.  Han  er  mate- 
matiklærer på  et  gymnasium. 
Præsident  Jun-sheng,  62  år,  blev  født 
i  Kanton,  Kina.  Han  er  også  nyt  med- 
lem og  blev  døbt  den  8.  maj  1958  i 
Taipei,  Formosa.  Den  28.  december 
1944  giftede  han  sig  med  Wy  l-ya. 
De  er  forældre  til  tre  børn.  Hans  tidli- 
gere stillinger  omfatter  såvel  grens- 
præsident,  distriktspræsident,  råd- 
giver for  den  sydlige  afdeling  af  Den 
fjernøstlige  Mission  som  distrikts- 
rådgiver.  Han  er  professor  i  zoologi 
ved  Formosa  National-Universitet. 
Præsident  Kan-leung,  32  år,  fødtes  i 
Kanton,  Kina.  Han  er  nyt  medlem  i 
kirken  og  blev  døbt  den  28.  februar 
1962  i  Hong  Kong.  Den  14.  februar 
1974  giftede  han  sig  med  Ng  Suk-yi. 
Præsident  Kan-leung,  som  er  afde- 
lingskoordinator  for  kirkens  afdeling 
for  seminar-  og  institutprogrammet, 
har  været  rådgiver  for  en  distrikts- 
præsident, foruden  at  han  har  været 
grenspræsident  og  bestyrelsessekre- 
tær  for  Formosa  Taipei  Missionen. 

Hong  Kong  Kowloon-staven 

1 1953,  tidligt  i  kirkens  historie,  ankom 
3  missionærer  til  Hong  Kong.  To  må- 
neder senere  vendte  de  hjem  —  dø- 
rene til  succes  i  det  område  var  ble- 
vet lukket  for  dem.  I  1949  blev  landet 
indviet  til  missionærarbejde,  men  i 
løbet  af  få  år  blev  missionærerne 
sendt  hjem  på  grund  af  den  kore- 
anske konflikt  og  den  kinesiske  revo- 
lution. Da  missionærerne  vendte  til- 


bage i  1955,  tillod  omstændighederne 
forkyndelse  af  evangeliet.  Den  nye 
stav,  som  har  3.410  medlemmer,  blev 
dannet  af  Hong  Kong  Missionen. 
Sheldon  Shiu-Tat  Poon  blev  opret- 
holdt som  præsident  for  den  nye 
Hong  Kong  Kowloon-stav  og  Kat- 
Hing  Ng  og  Alfred  Kwok  Chiu  Au  blev 
opretholdt  som  hans  rådgivere. 
Præsident  Poon,  30  år,  blev  født  i 
Shanghai,  Kina.  Han  er  et  nyt  med- 
lem af  kirken  og  blev  døbt  den  7.  juni 
1958  i  Hong  Kong.  Den  4.  august  1971 
giftede  han  sig  i  templet  i  Salt  Lake 
City  med  Eliza  Yu-Ping  Lau.  De  har 
to  børn.  Den  nye  stavspræsident,  som 
er  juveler,  har  gjort  tjeneste  som 
grenspræsident,  rådgiver  for  dist- 
riktspræsidenten,  distriktspræsident 
og  rådgiver  for  missionspræsidenten. 

Præsident  Ng,  45  år,  blev  født  i  Hong 
Kong.  Han  er  også  nyt  medlem  og 
blev  døbt  den  3.  maj  1957  i  Hong 
Kong.  Den  21.  februar  1949  giftede 
han  sig  i  Hong  Kong  med  Pang  Lai- 
har.  De  er  forældre  til  syv  børn.  Af 
tidligere  stillinger  har  han  haft  stil- 
lingen som  præsident  for  to  grene, 
distriktspræsident  og  rådgiver  for 
missionspræsidenten.  Præsident  Ng 
er  direktør  for  kirkens  distributions- 
center i  Hong  Kong. 
Præsident  Au,  31  år,  blev  født  i  Hong 
Kong.  Han  sluttede  sig  til  kirken  den 
29.  december  1958  i  Hong  Kong.  Den 
12.  december  1972  giftede  han  sig  i 
templet  på  Hawaii  med  Cheung  Shiu 
Ling.  Præsident  Au,  der  har  en  stil- 
ling i  en  bank,  har  gjort  tjeneste  som 
distriktssekretær,  grenspræsident, 
distriktspræsident  og  distriktsråd- 
giver. 


En  hilsen  fra  Salt  Lake  City 

Jeg  finder  her  i  den  danske  Stjerne 
for  Januar  1976  en  Artikel  skrevet  af 
Frank  Sandberg  om  Aaret  1944,  da  vi 
afslørede  en  Buste  eller  Plade  fra 
Josef  Smiths  Martyrium  den  27.  Juni 
1944.  Jeg  ser  mit  navn  er  nævnt  sam- 
men med  Broder  Christensen.  Jeg 
var  dengang  Grensforstander  i  Hjør- 
ring Gren.  Og  må  jeg  her  fortsætte 


Historien  om  mig  selv  og  Broder 
Christensen  fra  den  Tid  af,  hvor 
Frank  Sandberg  og  hans  Fader  Emil 
Sandberg  fik  Kørelejlighed  til  Roskil- 
de. Jeg  vil  dog  her  give  en  lille  Ret- 
telse. Vi,  Christensen  og  jeg  var  ikke 
langt  tilbage  og  kunde  ikke  naa  Bilen. 
Den  var  fyldt.  Broder  Sandberg  og 
hans  Fader  hjalp  jeg  med  at  komme 
op  paa  det  høje  Lad  og  saa  sagde 
Vognmanden:  „Ikke  flere,  det  er 
nok."  Efter  de  var  kørt  overlod  min 
broder  Julius  den  ene  Cykel  til  os. 
En  anden  til  et  par  andre,  og  saa 
kørte  først  Br.  Christensen  en  kilo- 
meter, lagde  Cyklen  i  Grøften  og  gik. 
Da  jeg  naaede  Cyklen  kørte  jeg  forbi 
Br.  Christensen  og  naar  jeg  synes 
jeg  var  forbi  ham  ca.  1  km  lagde  jeg 
Cyklen.  Saadan  gik  det  til  Roskilde. 
Vi  forhørte  os  paa  Banegaarden.  Men 
ingen  Tog.  Derefter  fortsatte  vi  i 
samme  stil  til  Ringsted.  Efter  vi  kom 
fra  Ringsted  lagde  vi  os  i  Vejgrøften 
og  fik  et  par  Timers  Søvn.  Saa  fort- 
satte vi  til  Slagelse  og  Sorø  indtil  vi 
kom  til  Korsør  om  Aftenen  kl.  8.  Jeg 
gik  ind  paa  Banegården  og  forhørte 
mig  om  der  gik  nogle  Færger.  Svaret 
var:  „Vi  ved  ikke",  jeg  fortalte  deref- 
ter Assistenten,  at  vi  faktisk  havde 
været  paa  Benene  siden  Dagen  i  For- 
vejen om  Morgenen  og  sagde  jeg 
havde  hørt  Rygter  om,  at  Flygtninge 
kunde  faa  Lov  at  sove  i  de  tomme 
Jernbanevogne,  der  var  oprenge- 
rede.  Jeg  fik  et  Svar,  der  var  over- 
raskende til  mig.  Det  lød:  „Nej,  Det 
kan  De  ikke,  men  vent,  saalænge 
disse  tyske  Soldater  gaar  her  kan  De 
ikke.  Men  kl.  10  kører  vi  et  tog  ind 
paa  fjerde  Spor.  Naar  det  stopper, 
gaa  over  til  det  og  tag  en  Kupé.  Men 
gør  det  uden  jeg  ser  det,  ingen  vil 
forstyrre  Dem,  men  vær  ude  igen  kl.  6 
i  Morgen.  Vi  gjorde  det  og  kom  ind 
i  en  første  klasses  Kupé,  hvor  vi  sov 
til  den  lyse  Morgen.  Vi  var  ude  kl.  6. 
Hele  dagen  vandrede  vi  rundt  og  ven- 
tede. Cyklen  staldede  vi  ind  i  et  Hotel. 

Kl.  2  forhørte  vi  os  igen  om  Færgen 
og  blev  vist  ned  til  en,  der  var  rede 

til  at  sejle  kl.  3.  Der  blev  dog  sagt, 
at  vi  skulde  ikke  vente,  der  var  Tog 
for  os  i  Nyborg.  Men  der  var  et  Tog, 
der  var  næsten  fyldt.  Vi  fik  Sæde  i 
Døren  med  Benene  udenfor  paa  Trin- 
brættet. Det  var  en  støvet  Historie. 

Helt  til  Aarhus  sad  vi  der.  Her  gik 
mange  ud  og  vi  fik  en  Staa  plads. 
Vi  tænkte,  Toget  gaar  vist  ikke  læn- 
gere, men  det  fortsatte  til  Aalborg. 
Efter  Randers  fik  vi  Sæder.  Kl.  var  11 
Aften,    da  vi    naaede  Aalborg.    Men 
Togetkørte  videre  og  vi   kom   hjem 
til  vore  bekymrede  Familier  Kl.  1  om 
Natten.  Jeg  troede  jeg  skulde  være 
paa    Arbejde    næste    Morgen,    men 
der  var  lukket  for  Vand  og  Gas  af 
Tyskerne.    Først   3    Dage   efter    be- 
gyndte jeg  paa  mit  Arbejde. 
Det  er  en  af  disse  Begivender  jeg 
errindrer  best,  og  jeg  tror  fuldt  og 
fast  paa,  at  Gud  ledede  os  i  alt. 
Verner  H.  Andersen 
1886  So.  5th  East 
Salt  Lake  City,  Utah 


Nogle   få   nye   rad   om    indsamling   af 

forråd: 

Motto: 

Det  regnede  ikke, 
da  Noa  byggede  arken 

1.  Anskaf  en  bog  om  førstehjælp. 

2.  Anskaf  „Passport  to  Survival".  Det 
er  en  kogebog,  som  har  opskrifter 
på  mad  tilberedt  udelukkende  af 
„grundpillerne"  (hvede,  tørmælk, 
honning  [sukker],  salt  og  vand) 
Bogen  kan  købes  på  Distributions 
Centret  og  den  koster  ca  kr.  27,75. 

3.  Pas  på  at  konserves,  der  opbeva- 
res, (f.  eks.  i  en  kælder)  ikke  fry- 
ser. Isen  vil  kunne  sprænge  såvel 
glas  som  dåser. 

4.  Glas-konserves  opbevares  helst 
mørkt,  da  nogle  vitaminer  ødelæg- 
ges af  lyset. 

5.  HUSK,  Konserves  skal  roteres. 
Efter  2  års  opbevaring  vil  nærings- 
værdien forringes. 

Saml  ikke  et  forråd  af  konserves, 
medmindre  det  holdes  i  stadig  ro- 
tation. 

6.  Konservesdåser  bør  vendes  2-3 
gange  om  året,  for  at  de  fastere 
dele  af  indholdet  ikke  skal  sætte 
sig  fast  på  bunden. 


7.  Hvis  man  køber  tørmælk  i  større 
portioner  (f.  eks.  20  kg's  sække) 
bør  man,  når  sækken  er  åbnet, 
pakke  det  om  i  mindre  beholdere, 
der  kan  lukkes  tæt,  da  mælken  vil 
klumpe  under  påvirkning  af  fugtig- 
heden i  luften.  Brug  beholdere  af 
en  størrelse  svarende  til  ca  1  uges 
forbrug.  Glas  med  skruelåg  er 
udmærkede. 

8.  Hvis  familien  vægrer  sig  ved  at 
drikke  tørmælk,  kan  man,  for  at 
holde  lageret  i  rotation,  blande 
frisk  mælk  halvt  med  udrørt  tør- 
mælk, det  vil  ingen  protestere 
imod,  og  så  er  det  tilmed  økono- 
misk. 

9.  Man  kan  leve  2  mdr.  alene  af  tør- 
mælk samt  c-vitamin  tilskud  uden 
at  tage  skade  på  helbredet  (dvs.  få 
mangelsygdomme). 

10.  Da  kød  er  forholdsvis  svært  at  op- 
bevare, er  det  klogt  at  se  sig  om 
efter  andre  protein-kilder. 

Alle  slags  bønner  er  meget  pro- 
tein- holdige,  ligesom  Peanut  But- 
ter måske  fortjener  at  blive  mere 
brugt.  Det  har  er  meget  højt  pro- 
tein-indhold (bare  en  skive  brød 
smurt  med  Peanut  Butter  dækker 
1/5  af  det  daglige  behov)  Peanut 
Butter  kan  opbevares  ca  2  år. 

11.  Madolie  i  den  fra  fabrikken  for- 
seglede metaldunk  kan  opbevares 
i  flere  år. 

12.  Fedt,  som  smeltes  og  opbevares 
i  forseglede  beholdere,  kan  op- 
bevares i  5-8  år. 

13.  Smør  kan  holde  sig  mindst  1  år, 
hvis  det  smeltes.  Det  rene  smør- 
fedt opbevares  i  forseglede  behol- 
dere. Bundfaldet  bruges  i  mad- 
lavningen. 

14.  Sukker  og  mel  i  poser  eller  sække 
stables  skiftevis  ved  opbevaringen. 
Dette  hjælper  med  til  at  forebygge, 
at  der  går  insekter  i  melet. 

15.  Opbevar  intet  direkte  på  et  ce- 
mentgulv. Læg.  f.  eks.  nogle  bræd- 
der på  gulvet,  så  luften  kan  cirku- 
lere og  derved  forhindre,  at  det 
opbevarede  „sveder". 

16.  Lad  aldrig  flasker  og  glas  stå  tom- 
me. Hvis  der  ikke  er  andet  i  dem, 
så  fyld  dem  med  vand,  tilsat  Klorin 
eller  Atamon. 

17.  Opbevar  vand  til  ca.  14  dages  for- 
brug. Beregn  50-75  liter  vand  pro 
persona. 


18.  Sæbe  er  en  af  de  ting,  der  først 
bliver  mangel  på  i  en  krisesitua- 
tion. Sørg  for  at  have  både  hånd- 
sæbe og  vaskepulver  samt  sham- 
poo og  barbersæbe  på  lager. 

Hjælpeforeningen. 


At  prøve  er  ikke  nok 

Omvendelsen  er  ikke  fuldstændig,  når  man 
blot  ønsker  at  opgive  synden.  At  prøve  med 
en  veg  indstilling  og  svag  indsats  er  at  sikre 
fiaskoen,  når  man  står  over  for  Satans  stærke 
modangreb.  Det,  der  behøves,  er  en  viljestærk 
indsats.  En  historie  kan  måske  illustrere  dette. 
En  officer  beordrede  en  soldat  til  at  bringe 
et  budskab  til  en  anden  officer.  Soldaten  gjor- 
de honnør  og  sagde:  „Javel,  jeg  skal  prøve, 
hr.  løjtnant!"  Dertil  svarede  officeren:  „Jeg 
er  ikke  interesseret  i,  at  De  vil  prøve.  Jeg 
ønsker,  at  De  skal  levere  dette  budskab."  Sol- 
daten, der  nu  var  en  smule  flov,  svarede: 
„Jeg  skal  gøre  mit  bedste,  hr.  løjtnant!"  Der- 
til svarede  løjtnanten,  der  nu  var  helt  forar- 
get, med  samme  iver:  „Jeg  ønsker  ikke,  at  De 
skal  prøve,  og  jeg  ønsker  ikke,  at  De  skal 
„gøre  Deres  bedste".  Jeg  ønsker,  at  De  skal 
levere  dette  budskab."  Den  unge  soldat  strak- 
te sig  i  sin  fulde  højde,  han  syntes  han  tog 
situationen  i  strakt  arm,  da  han  igen  gjorde 
honnør  og  sagde:  „Jag  skal  gøre  det  eller  dø, 
hr.  løjtnant".  Hertil  svarede  den  nu  ret  irrite- 
rede officer:  „Jeg  ønsker  ikke,  at  De  skal  dø, 
og  jeg  ønsker  ikke,  at  De  skal  „gøre  Deres 
bedste".  Jeg  ønsker,  at  De  skal  levere  dette 
budskab.  Hør  nu  her,  mit  forlangende  er  ikke 
urimeligt.  Budskabet  er  vigtigt,  afstanden  er 
ikke  stor.  De  er  ved  godt  helbred,  De  kan 
gøre,  hvad  jeg  har  bedt  om.  Se  så  at  komme 
ud  og  fuldfør  Deres  opgave." 
Det  er  normalt  for  børn  at  prøve.  De  falder 
og  rejser  sig  mangfoldige  gange,  før  de  bliver 
i  stand  til  at  gå  og  stå.  Men  voksne,  som  har 
gennemgået  deres  læretid,  må  beslutte  sig  til, 
hvad  de  vil  gøre,  og  så  gøre  det.  At  „prøve" 
er  svaghed.  At  „gøre  det  bedste,  jeg  kan"  er 
ikke  styrke.  Vi  må  altid  gøre  bedre,  end  vi 
kan.  Det  gælder  overalt  i  livet.  Vi  har  en  ven, 
som  har  lovet:  „Bed,  så  skal  der  gives  jer; 
søg,  så  skal  I  finde;  bank,  så  skal  der  lukkes 
op  for  jer"  (Matt.  7:7).  Med  inspiration  fra 
Herren  kan  vi  hæve  os  over  vor  individuelle 
kraft,  strække  os  ud  over  vore  personlige 
muligheder. 

Spencer  W.  Kimball:  Tilgivelsens  mirakel, 
(dansk  1975) 


Vær  du  ydmyg: 

og  Herren,  din  Gud,  skal  lede  dig  ved  hånden, 

og  gi'  dig  svar  på  dine  bønner. 

Råb  til  ham  når  I  er  på  eders  ager,  ja,  for  alle  eders  hjorde. 

Råb  til  ham  i  eders  hus  ja,  for  hele  eders  husholdning, 

både  morgen,  middag  og  aften. 

Ja,  råb  til  ham  om  beskyttelse  mod  eders  fjenders  magt. 

Ja,  råb  til  ham  om  beskyttelse  mod  djævelen  som  er 

al  retfærdigheds  fjende. 

Men  dette  er  ikke  alt.  I  må  udøse  eders  sjæl  i  eders  kammer, 

på  eders  hellige  steder  og  i  eders  ørken. 

Ja,  og  når  I  ikke  råber  til  Herren,  så  lad  eders  hjerte  være 

fyldt  og  opløftet  i  bøn  til  ham  bestandig  om  eders  velfærd, 

og  også  for  deres  velfærd  som  er  omkring  eder. 


•n 


JUL 


